Srebrenica, april 2016.\nBez obzira na burna prepucavanja oko toga ko može, a ko ne može doći na obilježavanje 21. godišnjice genocida u Srebrenici i najave da bi mogle biti obustavljene investicije iz Srbije koje su dogovorene za pomoć ovom gradu, u opštini Srebrenica vjeruju da će sve ostati onako kako je dogovoreno.\nI mandatar za sastav Vlade Srbije Aleksandar Vučić danas je Obrenovcu izjavio je da će Vlada Srbije Srebrenici uplatiti svih pet miliona eura, kako je najavljeno prošle godine. Rekao je da bi bilo besmisleno da Srbija ne ispuštuje obećano zbog poruka koje su nedavno došle iz Srebrenice.\nAnalitičari vjeruju da su ishitrene izjave – i sa jedne, i sa druge strane – plod težnje da se skupe jeftini politički poeni.\nPodsjetimo, na investicijskoj konferenciji održanoj u novembru prošle godine, Vlada Srbije obećala je Srebrenici donirati pet miliona eura. Ta sredstva su, kako javljaju neki mediji, sada upitna budući da je načelnik Srebrenice javno rekao da oni koji negiraju genocid nisu dobrodošli u Potočare 11. jula.\nSve je počelo kada je načelnik Opštine Srebrenica javno kazao da je Organizacioni odbor za obilježavanje genocida u Srbrenici odlučio da svi oni koji negiraju genocid nisu dobro došli u Potočare. Ogradio se da nije samo riječ o državnom vrhu Srbije.\n"Riječ je o odluci Organizacionog odbora ne samo za državni vrh Srbije nego za sve pojedince Ili institucije ili države koje to čine, a rijetke su one koje to čine, osim Srbije", rekao je Ćamil Duraković, načelnik Opštine Srebrenica.\nNa ovu je izjavu, na konferenciji za novinare, nekoliko dana kasnije odgovorio mandatar za sastav nove vlade Srbije Aleksandar Vučić.\n"Nećemo da vam smetamo. Ako vam smeta to što ćemo da stavimo cvet ili položimo venac, iskažemo pijetet prema vašim žrtvama, nećemo da dođemo", kazao je Vučić.\nOve su izjave bile dovoljan povod da se samo nekoliko dana pred obilježavanje genocida u Srebrenici i ukopa novih identifikovanih žrtava ovog zločina, otvori pitanje povlačenja novca koje je za Srebrenicu obećala Vlada Srbije.\nOd pet miliona eura, koliko je dogovoreno na investicijskoj konferenciji, dva miliona su uplaćena na račun Opštine odmah nakon održavanja ovog regionalnog skupa, a ostatak novca planirano je uplaćivati kroz razvojne projekte.\nRade Obradović iz Ministarstva građevinarstva i infrastrukture Srbije, kaže za RSE da je za projekte u Srebrenici u ovogodišnjem budžetu opredjeljeno 360 miliona dinara (oko tri miliona eura).\nObradović dodaje da je novac tu, da ništa nije upitno, i da samo vlasti u Srebrenici treba da odluče da li žele da ga uzmu.\nNakon što je saradnja tekla po planu, naglašava Obradović, vlasti u Srbiji iznenađene su posljednjim porukama iz Srebrenice. Za vlasti u Srbiji novonastala situacija neprijatno je iznenađenje, kaže on i dodaje da ne može da odgovori šta će biti sa planiranim projektima i preostala tri miliona eura.\nU opštini Srebrenica ne vjeruju da će Vlada Srbije dovesti u pitanje dogovorene projekte.\nMomčilo Cvjetinović, odbornik u Skupštini opštine Srebrenica, navodi da dogovoreni projekti nisu uslovljeni postupcima koji "imaju politički karakter ili pozadinu".\n"Smatram da ne treba treba davati zapaljive izjave, treba sjesti i razgovarati. Nismo ispali dobri domaćini. Kada kažem, nismo to važi za cijelu Srebrenicu, jer je načelnik Opštine, načelnik cijelog područja", navodi Cvjetinović.\nSavjetnik načelnika Opštine Srebrenica, Ćazim Salimović, podsjeća da su završeni raspisani tenderi. On ne vjeruje da će bilo šta biti promijenjeno.\n"Završeni su tenderi koje je raspisao UNDP za most na Oštrici, za saobraćajnice i trotoare u gradu i za obdanište. Tender je istekao prije 15 dana. U prošloj sedmici su izabrane firme koje će raditi glavne izvedbene projekte, koji trebaju biti gotovi do polovine septembra. Nakon toga, UNDP raspisuje tender za izvođače radova. Taj tender će trajati tri do četiri sedmice. Realno je očekivati da se krene sa izvođenjem radova negdje krajem oktobra", kaže Salimović.\nRade Obradović podsjeća da je početkom godine stigla odluka Skupštine opštine Srebrenica da će novac biti uložen u glavnu gradsku saobraćajnicu dužine četiri kilometra, u izgradnju mosta na jezeru Perućac, te novi vrtić.\nOpština Srebrenica je sklopila ugovor sa UNDP-om, koji daje tehničku podršku u realizaciji tenderskih i ostalih procedura.\nZaigrati pervezni ples\nZa načelnika opštine Srebrenica nema ništa sporno u iznesenim stavovima. Ćamil Duraković tvrdi kako se investicijska konferencija organizovala zbog svih građana Srebrenice i da je pomoć koja treba stići iz Srbije korisna za sve koji žive u tom gradu.\nNo, sve to "nema veze sa Potočarima i obilježavanjem 11. jula".\n"Ako je neko imao namjeru da kupi žrtve genocida i da kaže: 'Evo, daćemo pet miliona i možemo govoriti šta hoćemo i negirati,' i tako dalje, mislim da je to pogrešan put. Uvjeren sam da sâm premijer Vučić niti Vlada Srbije, nisu imali takvu namjeru", rekao je Duraković ranije u intervjuu za RSE.\nProfesor Ustavnog prava iz Tuzle, Zlatan Begić, smatra da Srebrenica mora biti mjesto dubokog pokajanja i promišljanja o tome kako dalje živjeti.\n"Vidimo da se političke vrhuške nimalo ne libe da svako-malo na stratištu Srebrenice postave pozornicu i tu zaigraju svoj pervezni ples. Smatram da je ovdje riječ ni o čemu drugom do o političkoj manipulaciji u jednom periodu koja prethodi lokalnim izborima u BiH i o jednoj političkoj situaciji u Srbiji koja je karakteristična. Znamo šta se tamo dešava posljednjih nekoliko mjeseci u smislu izbora, sastavljanja Vlade i tako dalje", zaključuje Begić.


Foto: twitter.com/Dragan_Covic | Čović: Izborni zakon promijeniti bez odlaganja\nSrna 20.01.2021 21:58\nSARAJEVO - Predsjednik HDZ-a BiH Dragan Čović izjavio je da će se fokus s nacionalnih i političkih platformi u BiH prebaciti na društveno-ekonomska pitanja tek kada se sva tri konstitutivna naroda i svi građani u BiH budu osjećali sigurno, bez brige za njihov identitet.\n"Da bi se to ostvarilo, kao ključni preduslov, bez daljeg odgađanja treba promijeniti Izborni zakon, znatno prije opštih izbora 2022. godine", rekao je Čović tokom video-obraćanja poslanicima Evropske narodne stranke (EPP) u Evropskom parlamentu povodom 25 godina Dejtonskog mirovnog sporazuma.\nOn je istakao da se u BiH treba insistirati i raditi na njenom putu ka EU, te da će se zalagati za donošenje evropskog ustava.\nČović je naveo da atmosfera nepovjerenja između političkih predstavnika tri konstitutivna naroda u BiH često uzrokuje funkcionalan zastoj u institucijama i nazadovanje u sprovođenju ključnih reformi zbog čega je neophodno da BiH dobije kandidatski status u julu ove godine i da se usvoje izmjene Izbornog zakona u prvih šest mjeseci ove godine.\nOn je naveo da je BiH multinacionalna država koja funkcioniše na bazi priznanja i ravnopravnosti tri konstitutivna naroda bez obzira na varijacije u njihovoj brojnosti i demografska kretanja na području zemlje.\n"Kao i do sada, očekujemo razumijevanje i podršku međunarodne zajednice u rješavanju ovog pitanja od vitalnog značaja za dalju demokratizaciju i ostvarenje naše pune integracije u EU. Stoga ću se zalagati za donošenje evropskog ustava - onakvog kakav je primjeren, moguć i potreban za evropsku BiH, s kojim ona može ući u punopravno članstvo u EU", istakao je Čović.\nNovi Izborni zakon, dodao je, mora biti takav da integriše političku tradiciju ravnopravnosti i slobode, kako za svakog pojedinca, tako i za sva tri konstitutivna naroda.\nOn je naglasio da su svi saglasni da BiH ustavni okvir mora uskladiti sa osnovnim ustavnim načelima i normama koje proizlaze iz Evropske konvencije o ljudskim pravima.\nČović je pomenuo i kako su izbori u Mostaru, iako su smatrani značajnim pomakom, iznjedrili niz nepravilnosti i nepovjerenja, prije svega u Centralnu izbornu komisiju (CIK) BiH.\nGovoreći o migrantskoj krizi u BiH, Čović je rekao da se taj problem mora riješiti na konstruktivan način na koji neće biti ugroženi stanovništvo, stabilnost, prosperitet i partnerstva sa međunarodnim organizacijama.\nEvropskim poslanicima večeras se obratio i lider SDA Bakir Izetbegović, koji je između ostalog, ponovio da je potrebno postupiti po Mišljenju Evropske komisije, o zahtjevu za članstvo BiH u EU sa definisanih 14 prioriteta.


09. Jun 2021 129\nBoračka organizacija opštine Srbac oštro osuđuje presudu žalbenog vijeća Mehanizma za krivične sudove u Hagu kojom je juče u drugostepenom postupku potvrđena prvostepena presuda i komandant Glavnog štaba Vojske Republike Srpske general Ratko Mladić osuđen na kaznu doživotnog zatvora.\n“Ovo je samo jedna u nizu presuda u kojoj se vojno-političkom rukovodstvu jedne strane pokušava nametnuti sva krivica za dešavanja u periodu ratnih zbivanja od 1992-1995, dok se vojno-politička rukovodstva druge dvije strane, odnosno druga dva naroda oslobađaju svake odgovornosti.\nU trenutku kada je Haški tribunal pred zatvaranjem, možemo reći da njegova uloga nije ispunjena. Činjenica je da ovaj sud kao ni ova presuda nisu doprinijeli pomirenju među narodima Bosne i Hercegovine, a toliko se često pominjala i “branila” ova teza kao razlog samog osnivanja suda.\nHaški sud je konačnom presudom generalu Mladiću još jednom pokazao da nije sud pravde, nego sud politike. Tokom svog djelovanja ovaj sud se na brutalan način odnosio prema Srbima i nije pomogao u procesu pomirenja, naprotiv – svojim djelovanjem je napravio još veći jaz i nezadovoljstvo među narodima koji žive u BiH.\nPo presudama Haškog tribunala, srpske žrtve skoro nisu ni postojale, a oni koju su činili užasne zločine prema srpskom narodu, ili nisu ni procesuirani ili su dobili oslobađajuće presude i proglašeni su nevinim, dok je srpsko političko i vojno rukovodstvo prema mjerilima Haškog tribunala krivo za sve, što jednostavno ne odgovara činjeničnom stanju.\nMeđutim, bez obzira na ljagu koju pokušavaju baciti na pripadnike naroda koji se uvijek kroz istoriju borio na pravoj strani, protiv zločinačkih ideologija i stradao u procentima koji su među najvišim u svijetu, iz posljednjeg rata na ponos i vječnost ostaje nam naša najveća pobjeda koja jeste, i koja će ostati nesporna činjenica, a to je naša Republika Srpska”, navodi se u saopštenju Boračke organizacije opštine Srbac.\nTagovi: haski sud boracka organizacija Srbac ratko mladic


VERUJE U USPEH PROTIV ZVEZDE Veselinović: Biće zanimljivo gledati kako će igrati sin protiv oca\nTrener fudbalera Vojvodine Aleksandar Veselinović istakao je da će kuriozitet derbija sa Crvenom zvezdom biti to što će igrač njegovog tima Nemanja Milojević pokušati da pobedi svog oca Vladana Milojevića.\n- Ne dešava se često da otac i sin igraju jedan protiv drugog. Posle tri meseca rada sa Milojevićem, mogu reći da je reč o fantasticnom momku i veoma talentovanom igraču. Vojvodina je napravila pravi potez njegovim angažovanjem, pogotovo što je još uvek u razvoju i treba mu period da sazri. Ovaj meč ce imati posebnu čar u tome, a pošto i sam imam decu, siguran sam da će sve to više proživljavati njegov otac nego on, jer sa roditeljima je uvek tako - rekao je Veselinović na konferenciji za medije.\nUveren je da će Milojević "junior" biti na najvišem nivou i maksimalno motivisan protiv Crvene zvezde. On je takođe istakao da nastavak serije dobrih rezultata njegovog tima.\n- Posle serije u kojoj smo na tri meča osvojili sedam bodova i nismo primili gol, očekujem od svojih igrača da nastave u istom pravcu, ali uz želju da sa maksimalnim poštovanjem protivnika pobedimo.\nStrateg Vojvodine čestitao je Crvenoj zvezdi na plasmanu u Ligu šampiona i poručio da takav uspeh svima daje motiv.\n- Mislim da to treba da raduje sve naše ljude, a ja sam definitivno jedan od onih koje se iskreno raduje svakom uspehu našeg sporta. To što je uradila Crvena zvezda na neki nacin pokazuje put svima nama i motiviše nas da budemo bolji - naveo je on, uz napomenu da žali što njegovi igrači neće imati organizovanu podršku sa tribina zbog njihovih nesuglasica sa pravilima policije na stadionu.\nKada je reč o igračkom kadru neće moći da računa na povređenog Damira Zlomislića, dok će mu na raspolaganju biti poslednje novajlije Ognjen Đuričin, Darko Bjedov i Nemanja Ahčin, a o šampionu Srbije je naglasio da ima dva tima.\nKristić: Komšije umrtvile derbi\nTrener Crvene zvezde Aleksandar Kristić "optužio" je Partizan za lošu sliku na terenu u "večitom derbiju", koji je na kraju pripao komšijama iz Humske.


Prva šahovska liga Srbije pod pokroviteljstvom Millennium Team-a\nKompanija Millennium Team nastavlja sa društveno odgovornim poslovanjem i pružanjem podrške zajednici u kojoj posluje. Kompanija se opredelila da podrži Šahovski savez Srbije i uopšte razvoj šaha u našoj zemlji, smatrajući to svojom obavezom, pa je tako pokrovitelj Prve šahovske lige u Srbiji.\nU hotelu „Fontana“ u Vrnjačkoj Banji počela je Millennium Team Prva šahovska liga Srbije za muškarce i žene. Prestižni turnir traje od 7. do 16. septembra, kada ćemo saznati imena šampiona države u obe konkurencije.\n„Imamo sreću da na jednom mestu vidimo naše najbolje šahiste i šahistkinje, a sa njima i strane igrače koji svojim učešćem daju dodatnu težinu ovom turniru. Posebno bih pozdravio uprave klubova, jer jako teško je obezbediti uslove i sredstva za funkcionisanje“, izjavio je predsednik Šahovskog saveza Srbije Dragan Lazić.\nA funkcionisanje Šahovskog saveza i uopšte šaha u Srbiji bilo bi daleko teže da nema podrške kompanije Millennium Team.\n„Obaveza velikih kompanija kao što je naša je da podržimo razvoj sporta, a posebno sporta koji je nisko komercijalan. Zato će Millennium Team i dalje biti pouzdan i pravi partner Šahovskog saveza Srbije“, kaže Stojan Vujko, generalni direktor kompanije Millennium Team.


Demokratska stranka (DS) predsednika Srbije Borisa Tadica najosstrije je osudila upad trojice mladicha u majicama sa likom hasskog optuzzenika Ratka Mladicha u prostorije odbora Sandzzaccke demokratske partije (SDP) u Zemunu.\nPredsednik SDP-a Rasim Ljajich i sef Nacinalnog saveta Srbije za saradnju sa Haskim tribunalom rekao je clanovi odbora nisu maltretirani. "Jedan mladich je nosio majicu sa likom Mladicha, a jedan ssajkaccu sa kokardom. Oni su iscepali fotografije (predsednika Srbije) Borisa Tadicha i moje i unisstili propagandni materijal", rekao je Ljajich.\nOn je naveo da su mladichi psovali tursku majku cclanovima odbora i uzvikivali "SSta che te ovde Turci?"\nLjajich je naveo da je sluccaj prijavljen policiji, koja je brzo reagovala i uhapsila jednog od mladicha.\nDodao je i da ga je ministar policije Dragan Joccich pozvao ccim je ccuo za incident pozvao i izrazio zabrinutost.


Erdogan: Uskoro rasprava o ponovnom uvođenju smrtne kazne u Turskoj\nTurski predsjednik Redžep Tajip Erdogan izjavio je danas da će u parlamentu biti dostavljen prijedlog o ponovnom uvođenju smrtne kazne u Turskoj ocjenjujući da se ne obazire na kritike zapadnih zemalja o tom pitanju.\n"Bit će to uskoro. Ne brinite!", rekao je Erdogan na skupu na kojem su demonstranti uzvikivali da žele smrtnu kaznu za sve one koji su učestvovali u neuspjelom puču 15. jula ove godine.\n"Naša vlada će to predložiti parlamentu. Uvjeren sam da će to parlament odobriti i kad se to desi, ja ću to odmah ratifikovati", dodao je turski predsjednik ne navodeći kad bi taj prijedlog bio dostavljen.\nAgencija AFP ocjenjuje da bi rasprava o ponovnom uvođenju smrtne kazne mogla da bude burna pošto vlada želi da se ujedini s nekim opozicionim poslanicima da bi dobila podršku za najavljenu reformu Ustava koja bi Erdoganu dala šira predsjednička ovlaštenja.\nErdogan je dan poslije neuspjelog vojnog udara pomenuo eventualno uvođenje smrtne kazne koja je ukinuta 20014. u okviru kandidature Turske za članstvo u Evropskoj uniji (EU).\nViše od 35.000 ljudi uhapšeno je u Turskoj poslije puča. Erdogan je za organizovanje puča direktno optužio turskog propovjednika Fetulaha Gulena koji se nalazi u SAD.


EU ponovila nedvosmislenu podršku zemljama Z. Balkana\nVisoka predstavnica EU Federika Mogerini u sedištu UN-a u Njujorku, 20. septembar 2017.\nEU intenzivira podršku svim partnerima da ostvare realistične ciljeve, kako bi njihov napredak postao ireverzibilan do kraja našeg mandata - poručili su visoka predstavnica EU, Federika Mogerini i evropski komesar za proširenje Johanes Han liderima zapadnobalkanskih država na skupu održanom na marginama zasjedanja Generalne skupštine UN.\nNa radnom sastanku održanom na marginama generalne skupštine UN-a,\nVisoka predstavnica EU i komesar za pregovore o proširenju su se sastali sa liderima šest država zapadnog Balkana i tom prilikom su im potvrdili nedvosmislenu podršku EU perspektivi proširenja na Zapadni Balkan. Skup je\nogranizovan kako bi se unaprijedila komunikacija i rad na integracijama, a bio je i prilika da evropski zvaničnici ponove nedavne poruke evropskih ministara, kao i predsjednika Evropske komisije, Žan Klod Junkera da ć Unija u budućnosti imati više od 27 članica, misleći na kandidate za članstvo sa Zapadnog Balkana.\nTim povodom je u Evropskoj komisiji u Briselu saopšteno da EU intenzivira podršku svim partnerima kako bi dosegli realne ciljeve. Želja vrha Unije je da napredak bude nepovratan i da se ostvari u vrijeme njihovog mandata. U saopštenju nakon skupa se posebno ističe zadovoljstvo evropske strane što su lideri zemalja Zapadnog Balkana potvrdili opredjeljenje da snažnije rade na vladavini prava, reformi pravosudja i regionalnoj saradnji.


02 August 2016 na Vesti\nSindikati traže da cena rada ubuduće iznosi 140 po satu, a i poslodavci dele mišljenje da bi ona trebalo da se koriguje, ali ne preciziraju za koliko.\nPogledajte neke minimalne plate u Srbiji:\nSekretar veća Saveza samostalnih sindikata Srbije (SSSS) Zoran Mihajlović rekao je Tanjugu da radnici u Srbiji nikako ne mogu biti zadvoljni sadašnjom cenom rada koja iznosi 121 dinar po satu.\nMinimalac mora ići gore\n-Trebalo bi da se izvrši korekcija cene jer su svi prametri koje predviđa Zakon o radu i drugi pokazatelji, kao potrošačka korpa na strani toga da minimalac mora ići na gore - rekao je Mihajlović.\nOn kaže da će se ove nedelje "krenuti" sa sastancima na kojima će sindikati i poslodavci pokuštati da postignu dogovor u vezi toga, a da će od septembra početi zvanični pregovori nakon kojih bi se o tome raspravljalo na Socijalno-ekonomskom savetu (SES).\nMihajlović podseća da je minimalna mesečna zarada sada oko 21.000 i ako bi se minimalac povećao na 140 dinara, ona bi iznosila nešto više od 24.000 dinara.\n-To znači da bi to povećanje po radniku iznosilo oko 2.000 dinara i bilo bi važno da bi se zaštitili, pre svega, oni najugroženiji, odnosno oni sa najnižim primanjima - rekao je Mihajlović.\nI poslodavci za, ali ne kažu za koliko\nPredsednik Unije poslodavaca Srbije Nebojša Atanacković rekao je da se ne može ignorisati činjenica da se minimalac nije korigovao već dve godine i da minimalna zarada treba da raste imaći u vidu inflaciju i još neke druge parametre.\nOn međutim nije precizirao da li bi poslodavci pristali na povećanje koliko sindikati očekuju.\nAtanacković ukazuje međutim, da su i nameti privredi sve veći i da bi i to trebalo imati u vidu.\nU septembru prošle godine Vlada je donela odluku da minimalna cena rada po radnom casu za 2016. godinu ostane 121 dinar. Sindikati su tada tražili da se cena rada po radnom satu poveća na 143,5 dinara, dok su predstavnici poslodavaca i Vlade Srbije bili protiv.\nBeograd – Poslednji podaci pokazuju da je na evidenciji Nacionalne službe za zapošljavanje (NZS) oko 706.000 lica, a u… Dalje...\nISTRAŽIVANJE Svaki drugi radnik plaši se otkaza\nViše od polovine zaposlenih u Srbiji dalo bi otkaz zbog mobinga, male plate i nestručnih rukovodilaca, ali se plaše… Dalje...


Nakon što evropska kuća fudbala nije dozvolila da se pred prvi meč šesnaestine finala Lige Evrope između Crvene zvezde i moskovskog CSKA održi minut tišine u znak sećanja na nedavno preminulog glumačkog velikana Nebojšu Glogovca, to je učinjeno pred prvenstveni duel crveno-belih i Javora.\nMinut ćutanja za Nebojšu Glogovca (Crvena Zvezda - Javor)\nA dok je trajao taj minut, na severnoj tribini našeg najvećeg stadiona "delije" su podigle transparent upućen Glogovcu, inače poznatom zvezdašu.\nNa transparentu je pisalo "A na Marakani muk...", i to kao podsećanje na Glogovčevu rečenicu "A u Londonu muk", kada je u filmu "Munje" opisivao gol Dušana Savića Arsenalu.\nDelije - Nebojsa Glogovac jedan je od nas! | Crvena zvezda - Javor\nNedugo zatim, Zvezdini navijači su zapevali pesmu "Delije, delije, 'ajmo svi u glas - Nebojša Glogovac jedan je od nas".


Krupni politički problemi čekaju novu bh. vlast nakon izbora: Put ka EU i investicijama ili stagnacija i nazadak\nRok za provedbu presude Evropskog suda za ljudska prava u slučaju “Sejdić – Finci” do maja 2015. godine. Za kredibilnu aplikaciju za članstvo u EU Bosni i Hercegovini potrebna i uspostava efikasnog mehanizma koordinacije. Do tada uz Kosovo Bosna i Hercegovina na Zapadnom balkanu ostaje jedina država koja nema kandidatski status za EU\nVlasti u Bosni i Hercegovini koje će biti izabrane nakon oktobarskih općih izbora trebale bi da riješe pitanje primjene presude Evropskog suda za ljudska prava u slučaju “Sejdić – Finci” do maja 2015. godine, kada bi Bosna i Hercegovina trebalo da preuzme predsjedavanje Vijećem Evrope.\nNa ovo su upozorili članovi Monitoring tima Vijeća Evrope tokom prošlomjesečne posjete Bosni i Hercegovini u razgovorima sa zastupnicima i delegatima Parlamentarne skupštine BiH koji su članovi delegacije u Parlamentarnoj skupštini Vijeća Evrope.\nČlanovi stalne delegacije Parlamentarne skupštine BiH u Parlamentarnoj skupštini Vijeća Evrope zajednički su istakli da očekuju da će ovo pitanje, koje predstavlja ključnu prepreku na evropskom putu BiH, biti riješeno u roku od šest mjeseci nakon održavanja općih izbora, navodeći da će politička volja za primjenu presude u slučaju “Sejdić – Finci” biti jedan od ključnih kriterija u pregovorima za formiranje buduće vlasti u državnim institucijama.\n– Izbor članova Predsjedništva kamen spoticanja –\nBoško Tomić, član stalne delegacije PS BiH u PS Vijeća Evrope za Anadolu Agency (AA) je istakao kako vjeruje da će šest mjeseci za provedbu presude Evropskog suda za ljudska prava, odnosno utvrđivanje amandmana na Ustav BiH biti dovoljno, “ali kako ne vjeruje da će do toga doći”.\n“Što se tiče predstavnika iz Republike Srpske u Parlamentarnoj skupštini BiH mi smo spremni odmah da usvojimo amandmane na Ustav BiH i riješimo pitanje provedbe presude. No, problem je nepostojanje dogovora između Bošnjaka i Hrvata u Federaciji BiH koji ne mogu da iznađu rješenje o načinu izbora članova Predsjedništva BiH. Mislim da se stoga to pitanje neće riješiti ni šest mjeseci nakon izbora, odnosno nakon uspostave nove vlasti”, cijeni Tomić.\nOn naglašava kako treba provesti ono što se traži u presudi u kontekstu usklađivanja Evropske konvencije o ljudskim pravima i temeljnim slobodama sa Ustavom BiH jer je to osnovni preduvjet da Bosna i Hercegovina krene ka evropskim integracijama koje su zaustavljene još od 2009. kada je 22. decembra donesena presuda Evropskog suda za ljudska prava u Strasbourgu.\nNjena provedba, te uspostava mehanizma koordinacije poznatijeg definiranje jednog glasa iz Bosne i Hercegovine ka Bruxellesu, odnosno Evropskoj komisiji preduvjet je da bi Bosna i Hercegovina mogla steći uslove da podnese kredibilnu aplikaciju za članstvo u Evropsku uniju.\nNaime, zbog presude Evropskog suda za ljudska prava na snagu nije stupio ni Sporazum o stabilizaciji i pridruživanju (SSP) između BiH i EU iako su ga početkom 2011. godine ratificirale sve države članice EU, tada njih 27.\nTako je nakon nedavne odluke Evropske komisije o dodjeljivanju statusa kandidata za EU i Albaniji uz Kosovo Bosna i Hercegovina jedina država Zapadnog Balkana koja nema taj status.\nČlan stalne delegacije PS BiH u PS Vijeća Evrope Boško Tomić navodi za AA kako “međunarodna zajednica treba da izvrši aktivniji pritisak i postavi jasne uslove pred vlasti BiH ili da provedu obaveze ili će se suočiti sa posljedicama”.\n“Strane investicije u BiH su prijeko potrebne, posebno u uslovima kada imamo situaciju uzrokovanu štetama prouzrokovanih poplavama. Toga nema i neće biti dok ne riješimo osnovno pitanje, a to je rješenje elementarnih pitanja ljudskih prava”, navodi Tomić.\nPrve značajnije probleme nove vlasti Bosne i Hercegovine mogle bi imati već u januaru 2015. godine kada se na zimskom zasjedanju Parlamentarne skupštine Vijeća Evrope bude odlučivalo o tome da li će novoj delegaciji Parlamentarne skupštine BiH pri toj međunarodnoj organizaciji biti izdate akreditacije.\nNaime, Komitet Vijeća Evrope za akreditacije i imunitetski status može uskratiti daljnje učešće u radu delegacije PS BiH zbog neprovođenja presude Evropskog suda za ljudska prava iz Strasbourga.\n– Bez revolucionarnih poruka iz Berlina –\nTako Bosni i Hercegovini koja bi od maja 2015. godine trebala da postane država predsjedavajuća Parlamentarnom skupštinom Vijeća Evrope prijeti uskraćivanje učešća u samom radu Parlamentarne skupštine jer se u Bosni i Hercegovini ne poštuje Evropska konvencija o ljudskim pravima i temeljnim slobodama.\n“Nove vlasti Bosne i Hercegovine će se pržiti na žestokoj vatri i ako ne budu pravovremeno reagirale mogle bi u njoj izgorjeti”, naglasio je Tomić.\nSvi oni koji su očekivali kako će kraj augusta, odnosno sastanak u Berlinu pod okriljem njemačke kancelarke Angele Merkel biti presudan za Bosnu i Hercegovinu u smislu definiranja rješenja bili su u krivu.\nPredsjedatelj Vijeća ministara Bosne i Hercegovine Vjekoslav Bevanda istakao je za Anadolu Agency kako sa Konferencije šefova vlada, ministara vanjskih poslova i ministara ekonomskih poslova o Zapadnom Balkanu ne trebaju očekivati revolucionarne političke odluke.\nPredsjedatelj Vijeća ministara BiH navodi kako se pitanje Bosne i Hercegovine “neće posebice tretirati”.\nUstavne promjene, naglašava predsjedatelj Bavanda, sačekat će nove vlasti nakon izbora.\nTako će se nove vlasti Bosne i Hercegovine već u novembru nakon objave konačnih izbornih rezultata općih izbora naći na raskrsnici: deblokirati evropski put države i nastaviti njime ili stagnirati, pa čak i vratiti se unatrag.


Vijeće ministara: Podrška SAD-a jačanju vladavine prava u BiH\nNaslovnica Preko okeana Amerika Vijeće ministara: Podrška SAD-a jačanju vladavine prava u BiH\nAmerika, BiH – Vijeće ministara BiH prihvatilo je Pismo saglasnosti o provedbi zakona između Vijeća ministara Bosne i Hercegovine i Vlade Sjedinjenih Država, koje je provedbeni dokument ranije zaključenog sporazuma između Sjedinjenih Država i Bosne i Hercegovine o ekonomskoj, tehničkoj i srodnoj pomoći za Bosnu i Hercegovinu.\nNa osnovu Pisma saglasnosti dvije države bi uspostavile i podržale projekte usmjerene na jačanje vladavine prava u Bosni i Hercegovini, posebno na jačanje kapaciteta Bosne i Hercegovine u borbi protiv organiziranog kriminala, korupcije i terorizma.\nVlada Sjedinjenih Država za provedbu Pisma namjere osigurat će sredstva u iznosu oko 3,7 miliona američkih dolara u narednih pet godina.\nMinistarstvo sigurnosti dostavit će Pismo saglasnosti Predsjedništvu Bosne i Hercegovine u daljnju proceduru u skladu sa Odlukom Predsjedništva o postupanju ministarstava upravnih organizacija i drugih bh. institucija prilikom preduzimanja aktivnosti i pokretanja postupaka u području međunarodnih odnosa, koji imaju za cilj ostvarivanje međunarodne saradnje iz njihovog djelokruga. Za bh. potpisnika, predložen je ministar sigurnosti.\nOd decembra do juna iz Njemačke deportovano 480 bh. državljana\nVijeće ministara upoznato je sa Informacijom Ministarstva sigurnosti o aktivnostima u prihvatu državljana Bosne i Hercegovine koji se vraćaju iz Savezne Republike Njemačke u Bosnu i Hercegovinu na osnovu Evropskog hitnog putnog lista za povratak (EU – Laissez Passer).\nProdužena je upotreba Evropskog hitnog putnog lista za povratak, koji izdaju njemačka nadležna tijela, a koji će važiti za bh. državljane prilikom njihovog povratka/deportacije/protjerivanja u Bosnu i Hercegovinu u dodatnom periodu od 90 dana, počevši od 1. augusta 2016. godine.\nMinistarstvo sigurnosti pratit će ovaj proces i na jednoj od narednih sjednica informirati Vijeće ministara o postupanju nadležnih bh. tijela, kako bi po isteku ovog roka Bosna i Hercegovina preuzela ovu aktivnost.\nPrema Informaciji, 480 bh. državljana vraćeno je u Bosnu i Hercegovinu od 10. decembra prošle do 30. juna ove godine, od 3.903 koliko se, prema navodima nadležnih njemačkih tijela, nalazi u Njemačkoj u kategoriji ekonomskih migranata.\nSamo 166 osoba prihvaćeno je sa EU – Laissez Passer dokumentom, a 299 sa pasošem Bosne i Hercegovine, 12 sa ličnom kartom i tri s putnim listom. Istovremeno je odbijen prihvat 40 osoba zato što je provjerama utvrđeno da nisu državljani Bosne i Hercegovine.\nVijeće ministara utvrdilo je Prijedlog ugovora o zajmu za Projekt vodovod Visoko između Bosne i Hercegovine i Evropske banke za obnovu i razvoj, vrijedan 4,5 miliona eura.\nRealizacijom projekta riješit će se vodosnabdijevanje oko 4.000 stanovnika u naselju Gračanica, oko 6.000 stanovnika podsistema Moštre, oko 1.810 stanovnika podsistema Porječani, te ostalo stanovništvo općine Visoko obuhvaćeno rekonstrukcijom gradske vodovodne mreže.\nOčekuje se da će Projekt biti završen do 15. decembra 2019. godine.\nPrijedlog ugovora s Osnovama za njegovo zaključivanje bit će dostavljen Predsjedništvu Bosne i Hercegovine u daljnju proceduru, a za bh. potpisnika predložen je ministar finansija i trezora.\nVijeće ministara usvojilo je Informaciju Ministarstva vanjske trgovine i ekonomskih odnosa o izdavanju certifikata o zdravstvenoj ispravnosti koji prate pošiljke hrane neživotinjskog porijekla pri izvozu.\nAgencija za sigurnost hrane Bosne i Hercegovine i Upravni odbor ove agencije zaduženi su da analiziraju propise u ovoj oblasti te da, u saradnji s Ministarstvom vanjske trgovine i ekonomskih odnosa, za Vijeće ministara pripreme prijedlog za otklanjanje nedostataka u njihovoj implementaciji.\nVijeće ministara na ovaj način želi sistemski unaprijediti oblast izdavanja certifikata o zdravstvenoj ispravnosti koji prate pošiljke hrane neživotinjskog porijekla, saopćeno je iz Vijeća ministara.


Avion Rajanera koji je prinudno spušten na aerodrom u Minsku (Foto: AFP)\nLideri Evropske unije saglasili su se u ponedjeljak da uvedu nove sankcije Bjelorusiji, uključujući i ekonomske, pozvali svoje aviokompanije da izbjegavaju vazdušni prostor te zemlje i odobrili rad na uvođenju zabrane bjeloruskim kompanijama da uđu u evropski vazdušni prostor ili slete na njene aerodrome, saopštio je portparol predsjednika Evropskog savjeta Šarla Mišela.\nBRISEL, DABLIN —\nLideri 27 zemalja članica EU su na sastanku u Briselu zatražili da se odmah oslobode aktivista Roman Protaševič i Sofija Sapega, kao i da Međunarodna organizacija za civilno vazudhoplovstvo sprovede istragu incidenta u Minsku, gdje je prinudno prizemljen avion Ryanair-a na letu iz Poljske u Viljnus, u Litvaniji.\nTakođe su izrazili solidarnost sa Letonijom koja je protjerala bjeloruskog ambasadora i sve diplomate u odgovoru na isti potez Minska, koji je naložio letonskom diplomatskom izaslaniku da napusti Bjelorusiju.\nMinistri EU sada bi trebalo da formalizuju političke odluke donijete na samitu u Briselu.\nPredsjednik SAD Joe Biden pozdravio je vijest o sankcijama i drugim mjerama Evropske unije i dodao da je od svog tima zatražio da utvrdi "odgovarajuće opcije" da bi se osigurala odgovornost, u "bliskoj saradnji sa EU, drugim saveznicima i partnerima, i međunarodnim organizacijama.\nBiden je zatražio sporovođenje međunarodne istrage i oslobađanje Protaševiča i stotina drugih političkih zatvorenika u Bjelorusiji, uz ocjenu da su prinudno prizemljenje aviona i hapšenje Potaševiča "direktno kršenje međunarodnih normi".\nSjedinjene Države su prethodno oštro osudile "šokantan" potez bjeloruskih vlasti i zatražile sprovođenje istrage, a Minsk optužile za narušavanje međunarodnog mira i bezbjednosti.\nU međuvremenu, američki sekretar za saobraćaj Pit Butidžidž rekao je za kablovsku mrežu CNN da je potrebno razmotriti bezbjednost letova američkih aviokompanija iznad Bjelorusije\nOdluka bjeloruskih vlasti da prinudno spuste avion Rajanera u Minsk i uhapse novinara koji je bio jedan od putnika je "otmica u organizaciji države", rekao je generalni direktor irske aviokompanije Majkl O'Liri.\n"Riječ je o otmici u organizaciji države, državno sponzorisanoj pirateriji... Izgleda da su vlasti htjele da uhapse novinara i osobu koja je bila sa njim. Vjerujem da je na aerodromu bilo i agenata KGB-a", kazao je direktor Rajanera.\nBjeloruske vlasti uhapsile su novinara Romana Protaševiča nakon što je avion kojim je putovao iz Atine za Viljnus neplanirano sletio u Minsk, poslije lažne dojave o bombi u avionu.\nU video snimku, postavljenom na internet, Protaševič je rekao da je dobrog zdravlja i da se nalazi u pritvornom centru u Minsku i priznao da je učestvovao u organizovanju masovnih protesta u prijestonici prošle godine.\nProtaševič je jedan od administratora kanala NEXTA Live na medijskoj platformi Telegram, koja pokritva proteste koji su izbili u Bjelorusiji poslije osporenih predsjedničkih izbora. Vlasti Bjelorusije su objavile da je Protaševič pod istragom zbog sumnje za organizovanje masovnih nereda, remećenje poretka i podsticanje mržnje u društvu.\nLiderka bjeloruske opozicije u egzilu Svetlana Tihanovskaja rekla je da se boji za Protasevičev život jer je riječ o poznatom protivniku bjeloruskog predsjednika Aleksandra Lukašenka.\nVelika Britanija pozvala je na momentalno oslobađanje bjeloruskog novinara.\n"Ujedinjeno kraljevstvo osuđuje potez bjeloruskih vlasti koje su uhapsile novinara na prevaru. Pozivamo da se momentalno oslobode gospodin Protasevič i drugi politički zatvorenici u Bjelorusiji", rekao je ministar spoljnih poslova Britanije Dominik Rab.\nIrski ministar spoljnih poslova Sajmon Koveni izjavio je da vjeruje da je u avionu bilo i nekoliko članova tajne sužbe.\n"Petoro ili šestoro ljudi je napustilo avion. Jedan je uhapšen, što znači da su ostali pripadnici tajne službe".\nEU je već uvela tri runde sankcija Bjelorusiji zbog predsjedničkih izbora u toj zemlji, a već je radila i na četvrtom paketu sankcija za pojedine zvaničnike prije incidenta sa Rajanerom.\nNove sankcije bi mogle da uključe i zabranu letova svih bjeloruskih kompanija iznad EU i zabranu bjeloruskoj kompaniji Belavia da slijeće na evropske aerodrome.


Trening “Zeleni inkubator” | EKOS\nPrvi trening – Zeleni inkubator\nU hotelu Fontana u Vrnjačkoj Banji, u periodu 5. do 8. aprila 2022.godine,\nBeogradska otvorena škola održala je prvi trening, u okviru Programa podrške civilnom društvu za zaštitu životne sredine i održivi razvoj zajednica „Snažno zeleno“, namenjenom predstavnicima 19 podržanih organizacija.\nPredstavnici projektnog tima EKOS-a, prisustvovali su treningu.\nTrening je održan sa ciljem jačanja kapaciteta podržanih organizacija, u oblasti monitoringa lokalnih javnih politika, koje se odnose na Poglavlje 27, kao i jačanje kapaciteta za razvoj, upravljanje i finansijsko vođenje projekta.\nProjekat ZELENOPOLIS, se realizuje u okviru projekta Beogradske otvorene škole „Zeleni inkubator“, koji se sprovodi uz finansijsku podršku Evropske unije i Fondacije Fridrih Ebert. Stavovi i mišljenja autora, ne predstavljaju zvanične stavove Evropske unije, Fondacije Fridrih Ebert, ni Beogradske otvorene škole, i za njih je isključivo odgovoran autor.


Zrenjaninski horovi ostvarili visok plasman i osvojili čak pet nagrada\nNa petom međunarodnom Horskom šampionatu „Lege Artis“, koji je održan online 21. novembra u Tuzli, učestvovali su i zrenjaninski horovi – Mešoviti hor „Pannonica“ i Omladinski mešoviti hor Muzičke škole „Josif Marinković“. U konkurenciji 13 horskih ansambala zrenjaninski horovi su izborili visok plasman i osvojili čak pet nagrada.\nMešoviti hor „Pannonica“ osvojio je drugu nagradu u kategoriji mešovitih horova. Omladinski mešoviti hor Muzičke škole „Josif Marinković“ osvojio je četiri prestižne nagrade – prvo mesto u kategoriji mešovitih horova, specijalnu nagradu za najbolju izvedbu savremenog horskog dela, specijalnu nagrada za scensku izvedbu horske kompozicije i treće mesto u natpevavanju za GrandPrix u ukupnom plasmanu svih horova.\n– U ovim teškim vremenima osećamo još veću radost i zadovoljstvo što smo imali priliku da se takmičimo i na ovaj način. Na takmičenju smo učestvovali sa snimcima našeg pevanja nastalim prošle godine. Pevačima oba hora i meni lično ovo je velika motivacija da zadržimo pozitivno raspoloženje i zajedništvo. Čekamo trenutak da se ponovo okupimo i nastavimo da radimo ono što zaista volimo – da zajedno pevamo i uživamo u horskoj muzici – izjavila je dirigentkinja oba hora Zorica Kozlovački.\nOna se zahvalila umetničkom direktoru šampionata Jasminu Hasiću i njegovom timu na odličnoj organizaciji događaja.\nTagoviMešoviti hor "Pannonica" Omladinski mešoviti hor "Josif Marinković" Zorica Kozlovački\nMarko Kovačević golom u zaustavnom vremenu doneo Radničkom tri boda\nZa utorak najavljena isključenja struje u delovima grada i jednog sela


Vladajuća koalicija puca po predizbornim šavovima\nLideri DS-a i SPS-a Boris Tadić i Ivica Dačić.\nŠest meseci pred redovne izbore, vladajuća koalicija za Evropsku Srbiju ozbiljno se ljulja.\nVuk Drašković, politički i lični stradalnik Miloševićevog režima, tvrdi da je dobio ozbiljne pretnje i to iz kabineta ministra u aktulenoj Vladi koji pripada Socijalističkoj partiji.\nDraškovićeva stranka je članica koalicije okupljene oko Demokratske stranke i njenog predsednika Borisa Tadića.\nIzvor sukoba u vladajućoj koaliciji lider socijalista i zamenik premijera Ivica Dačić vidi kod svog kalicionog partnera - Demokratske stranke, sa kojom je 2008 godine sklopio istorijsko pomirenje.\n“Dogovorite se i rešite svoje probleme unutar koalicije, ili raspišite izbore”, poručuje svojim partnerima lider Ivica Dačić i dodaje:\n“Ovde moraju svi da budu iskreni da kažu - hoćemo li da budemo svi u Vvladi ili nećemo? Ako hoćemo, ajde da završimo mandat do kraja ako nećemo\n"Što se tiče SPS-a nemamo razloga da ostajemo u takvoj koaliciji, ako ona ne može sama između sebe da se dogovori", poručuje Ivica Dačić.\nda se lepo izljubimo, svako na svoju stranu i želim im puno sreće i njihovim međusobnim ljubavima. Što se tiče SPS-a nemamo razloga da ostajemo u takvoj koaliciji, ako ona ne može sama između sebe da se dogovori. I nemoj sada da to svi prebacuju na SPS, jer mi nismo izvor sukoba su oni sami unuatr tog tzv. demokratskog bloka”, tvrdi Dačić.\nProblemi vladajuće koalicije postali su očigledni nakon nedavnog neuspeha da obezbede skupštinsku većinu za paket evropskih zakona. Principi na kojima je sadašnja vlada formirana još uvek su snažna kopča koalicionog kaiša.\nVlada Srbije nakon formiranja, juli 2008.\nMeđutim, priznanje pojednih ministara da je Vlada u krizi od formiranja još od 2008. godine, teško da je pokriće za poslednje političke javne nastupe Vuka Draškovića koji se protivi vladinoj balvan politici na severu Kosova.\nPotpredsednik Srpskog pokreta obnove Aleksandar Jugović, kaže da, ukoliko ne dobiju jasan odgovor državnih i političkih struktura na pretnje upućene Vuku Draškoviću, sledeći korak bi mogao bi biti i povlačenje iz koalicije.\n„Mi ćemo sačekati da policija i tužilaštvo urade svoj deo posla. Sačekaćemo da vidimo da li će se promeniti i odnos pojedinih ministara unutar vlade prema Srpskom pokretu obnove. Apsurdno je, mazohistički da SPO podržava Vladu čiji ministri sve najgore govore o našoj stranci. Dobili smo uveravanja da će se redefinisati odnosi”, kaže pomalo tajnovito potpredsednik SPO Jugović.\nTrka za hvatanje cenzusa\nVešto skrivano neslaganje unutar vladajuće koalicije do sada je vezano stranačkom preraspodelom javnih funkcija i ministarskih fotelja. Homogenizacija oko pitanja Evrope i Kosova, oko koje su pala i istorijska pomirenja demokrata i socijalista, puca po svim šavovima.\nMeđutim, kako se izbori bliže tako su i nesporazumi sve vidljiviji. Iako Srđan Milivojević poslanik Demokratske stranke tvrdi da ne postoje pukotine unutar vladajuće većine, saglasan je da su česti nesporazumi deo vladinog prtljaga utrpan u koaliciju prvog dana formiranja.\n“Mi nemamo šta da raspisivamo ili raspuštamo. Principi oko kojih smo formirani jula 2008 godine još uvek su aktuelni i ništa se nije promenilo.Nema potrebe da bilo šta utvrđujemo putem medija. Sve eventualne nesuglasice rešavamo na zajedničkim sastancima. Najbolji dakaz i potvrda ovih mojih reči biće održavanje izbora maja 2012. godine”, kaže poslanik vladjuće stranke, DS-a, Srđan Milivojević.\nPolitički analitičari upozoravaju da predizborna kampanja uveliko traje i da se stranke na različite načine pokušavaju povećati svoj politički ali i koalicioni kapacitet.\n"Ništa se strašno ne bi desilo ako bi Vlada pala jer to bitno ne menja izborne šanse stranaka”, ocenjuje politički analitičar Srećko Mihailović.\nSociolog Srećko Mihailović smatra da je vladajuća koalicija ozbiljno uzdrmana.\n„Vladajuća koalicija je na klimavim nogama i nju zaista može bilo šta da uzdrma. Vladu može bilo šta da obori, ako ona zavisi od tako malo ozbiljnih stvari i kada ima tako tanku većinu. Ništa se strašno ne bi desilo ako bi Vlada pala jer to bitno ne menja izborne šanse stranaka. Igra je prebačena u stvaranje predizbornih i post-izbornih koalicija”, zaključuje politički analitičar Srećko Mihailović\nDvodecenijska politička praksa je pokazala da poverenje građana Srbije stranke obično love u izborno predvečerje, rušeći postojeću vladu u kojoj sede.\nObično su to male stranke velikog koalicionog kapaciteta. Naravno pod uslovom da obore izborni cenzus. Ovde je izgleda započela trka za hvatanje cenzusa.


Nije šala, od 01. aprila vozači GSP u uniformama - www.lobi-info.rs\nMarija K. 28. februara 2019., 14:42 4.2k Views\nNije u pitanju prvoaprilska šala, već kako saznajemo, od prvog aprila vozači GSP na svojim radnim mestima biće u uniformama!\nKožna obuća napokon je stigla, a zaposleni u GSP su je preuzimali prethodnih dana. Time su uniforme u potpunosti kompletirane.\nIpak, pojedini vozači odbijali su da preuzmu uniforme, odnosno da ih zaduže, jer bi, ako otkaz daju pre roka, morali i da ih plate.\nNisu hteli da ih zaduže, pa da odu iz firme za dva meseca, i budu primorani da uniformu, koju su jedva i koristili, plate. Zato sad radimo na izmeni ovog propisa, kako bi naši šoferi od 1. aprila bili u svojim odelima. – objašnjava predsednik Samostalnog sindikata GSP „Beograd“.\nOnaj ko ne bude nosio uniformu, dobiće prijavu. Za provere će biti zaduženi referenati i oni koji rade u unutrašnjoj kontroli. Ipak, niko im neće zamerati ako, na primer, skinu kačket.\nUniforme bi uskoro trebalo da dobiju i vozači privatnih prevoznika. Grad im je ovu obavezu nametnuo izmenama ugovora krajem godine. Ideja je da putnici mogu lakše da razlikuju vozače i prevoznike, pošto na 33 autobuske i 18 minibus linija voze privatnici, a putnici žalbe većinom upućuju GSP „Beograd“.\nPrethodna objava Ovog vikenda (2. i 3. mart) besplatno odnošenje kabastog otpada\nSledeća objava Posle Centra za socijalni rad i Geodetski zavod u štrajku!


Kopaonik Hotel Junior - Hotel Junior Kopaonik\nHotel Junior*** All seasons Sports and Spa nalazi se u turističkom c entru Brzeće, na nadmorskoj visini od 1100 metara, raspolaže sa 71 s obom i 7 apartmana. Sve sobe i apartmani imaju TV sa satelitskim prog ramom, priključak za internet, telefon, frižider, sef, T/WC i fen. Nek i apartmani imaju dnevni boravak, kuhinju, đakuzi, saunu, garderober i dodatni WC.\nU okviru hotelskog kompleksa, koji se prostire na po vršini od 8 ha, smešteni su brojni sportski tereni, sopstvena ski staza 400m (posedujemo top za pravljenje veštačkog snega i tabač). Snow tubing, kao i Ski bus koji Vas prevozi do vrhova. Gostima nudimo odmor i rekreaciju uz l etnje i zimske sportove i organizovane šetnje, Mini Market, a za Vaše na jmlađe Đura park i igraonicu 2-8 godina. Idealno mesto za opuštanje i odm or je Spa centar koji sadrži: bazen 2x4m, saunu, 2 đakuzija, hamam tuševe i soba za relaksaciju sa masažom. Lobby bar "Alexander’", nudi široki asorti man dezerta, alkoholnih i bezalkoholnih pića, a toplinu čitavog prostora upotp unjava upečatljiv kamin u centralnom delu Lobby bara. Glavni restoran, "Four Seaso ns", raspolaže sa 300 mesta, a la cart, "Vincenzo", u kome možete isprobati specijal itete domaće i internacionalne kuhinje, raspolaže sa dodatnih 80 mesta. A la carte "K itchen & Bar", u kome možete isprobati specijalitete domaće i internacionalne kuhinje, raspolaže sa 115 mesta.\nKompletan cenovnik i detaljan opis smeštaja možete pogledati ovde\nPogledajte mapu smeštaja\nVila Raška 2*


Februar 23, 2020 15:45\nŠefica Kancelarije EU na Kosovu Natalija Apostolova očekuje skoro ukidanje takse, što joj je, kako je rekla, na nedavnom sastanku potvrdio i lično premijer Aljbin Kurti. Ona je za RTK2 dodala da ne zna detalje koji se odnose na uvođenje recipročnih mera prema Srbiji.\n“Reciprocitet kakav god bio ne bi trebalo da pogorša odnose između Kosova i Srbije. Trebalo bi da ima pozitivan efekat, da ukloni ekonomske prepreke Kosova i Srbije. Reciprocitet ne bi trebalo da bude metod međusobnog kažnjavanja“, rekla je Apostolova.\nTokom nedavne posete šefa evropske diplomatije Đuzepa Borelja Kosovu i Srbiji rečeno je da će se EU aktivno baviti dijalogom Prištine i Beograda, te je najava o imenovanju specijalnog predstavnika za ove razgovore očekivan potez, navodi specijalna predstavnica EU na Kosovu.\n"Logično je da ćemo imati jednu osobu koja će se baviti ovim kompleksnim procesom i koja će u potpunosti biti predana svom poslu. Mislim da će on pokrenuti ovaj proces, sistematizovati ga i ubrzati i nadamo se da će krajnji sporazum biti postignut, što je pozitivna stvar u ovom slučaju“, dodala je Apostolova.\nOna smatra da anagažovanje SAD u procesu dijaloga ne ugrožava poziciju EU, koja ostaje glavni posrednik u pregovorima Prištine i Beograda, podsećajući da i Evropa i Amerika imaju isti cilj.\n"To je normalizacija odnosa između Kosova i Srbije. Ovo mora da se desi konačnim sporazumom koji treba da bude potpisan i odobren od parlamenata obeju strana. To je naš cilj, a kako ćemo ga postići, pa verovatno paralelnim putevima kojima pružamo podšku tome i to je veoma važno“, dodala je šefica Kancelarije EU na Kosovu.\nApostolova smatra da će se, ukoliko bude volje, dve strane sastati u Briselu i nastaviti dijalog i pre izbora u Srbiji, a konačni sporazum je važan jer bi njime bila rešena mnoga otvorena pitanja između Kosova i Srbije koja sada otežavaju život običnih ljudi.\nIzvor: Kosovo Onlajn, RTK2\nNatalija ApostolovaKosovotaksereciprocitetAljbin Kurti\nKrizni štab Opštine Kosovska Mitrovica: Troje pozitivno na COVID 19 46\nZaraženi iz Kosovske Kamenice imao kontakt sa najmanje 15 osoba, članovi porodice nemaju simptome 22\nKosovo uvodi recipročne mere Srbiji 1. aprila 36\nRaste broj obolelih od koronavirusa u srpskim sredinama na Kosovu, potvrđeno pet slučajeva 134\nGujon za RTV Gračanica: Oko 35.000 evra narednih dana biće uplaćeno narodnim kuhinjama na KiM 20


Cvijanović: Predstavnicima vlasti u FBiH uskoro KONAČNA VERZIJA ZA RAZGOVORE o budućnosti BiH - Srpskainfo\nPredsjednik Republike Srpske Željka Cvijanović najavila je da će predstavnicima vlasti u Federaciji BiH (FBiH) uskoro biti upućena konačna verzija za razgovore o budućnosti BiH i da će se tada vidjeti da li Republika Srpska ima partnera i sagovornika za tu priču.\nCvijanovićeva je navela da nije optimista da će predstavnici vlasti u FBiH prepoznati veliku šansu da zajedno sa predstavnicima Republike Srpske razgovaraju o budućnosti, u skladu sa ranije donesenim zaključcima Narodne skupštine Republike Srpske.\n– Nisam optimista da će oni prepoznati tu veliku šansu da svi zajedno sjedimo i pričamo o budućnosti u kojoj treba da se takmičimo i o pitanju informacionih tehnologija, i o pitanju infrastrukture, i o pitanju ekonomije – rekla je predsjednik Srpske za BHT.\nO inicijativi Narodne skupštine Republike Srpske o pokretanju mogućeg razgovora sa predstavnicima FBiH o budućnosti BiH, Cvijanovićeva je rekla da joj je drago što su ti zaključci koncipirani u okviru Narodne skupštine jer je to mjesto gdje najviše treba da se razgovara o svim pitanjima.\n– I do sada smo tamo mnogo puta imali važne teme i važno je da ostavite trag vašeg najvišeg zakonodavnog organa, gdje možete da diskutujete o svemu što je politički važno za sudbinu, za budućnost, za prošlost, za bilo šta. Ono što mi se učinilo prilično neprimjerenim, što sam čula i od stranih diplomata jeste da oni kažu – eto, vi tamo želite da započnete razgovor o mirnom razlazu – navela je Cvijanovićeva.\n“Krah međunarodne zajednice i BiH kao države” Cvijanovićeva razočarana zbog Inckove odluke\n– Mi govorimo o budućnosti, o onome o čemu treba da pričaju dva entiteta i tri konstitutivna naroda, jer mi funkcionišemo u BiH na osnovu te matrice – istakla je Cvijanovićeva.\nPredsjednik Republike Srpske smatra da bi bilo dobro da su dva entiteta i bez zaključaka Narodne skupštine razgovarala mnogo godina unazad.\n– Hajde da otvorimo neki dijalog, ma šta bila ta budućnost. Zašto ne bismo pričali o tome da budemo energetski mnogo efikasniji, o tome kako da poboljšamo našu infrastrukturu? Mi ne možemo postati nikakav faktor ako se budemo i dalje bavili pitanjima kojima smo se bavili do sada – napomenula je Cvijanovićeva.\n– Hajde da pogledamo Ustav BiH. Mi nikome ništa ne oduzimamo, ali i ne damo da ovlaštenja sa Republike Srpske pređu na nivo BiH – naglasila je Cvijanovićeva i dodala da je neophodan i dijalog o opterećujućim političkim pitanjima u BiH.\nVisoki predstavnik je prevaziđen\nPredsjednik Republike Srpske Željka Cvijanović rekla je da je visoki predstavnik dejtonska kategorija, ali je prevaziđen i predstavlja opterećenje za evropski put BiH, te da treba vidjeti da li je moguće partnerski, unutar BiH, dogovoriti da zemlja dobro funkcioniše.\nCvijanovićeva je ocijenila da ako već nije moguć dogovor o tome da visoki predstavnik nije potreban BiH, onda je bar potrebno razumno, na unutrašnjem planu dogovoriti određena pitanja i iskreno pričati o evropskom putu.\nOdgovarajući na pitanje da li je očekivala da će Rusija odlučnije braniti poziciju međunarodnog prava i obavezu izbora visokog predstavnika u Savjetu bezbjednosti UN, Cvijanovićeva je za BHT istakla da je njeno očekivanje, kada je riječ o Rusiji, upravo ta dosljedna pozicija u vezi sa Dejtonskim mirovnim sporazumom – ništa što ide samo u korist Republike Srpske ili FBiH.\n– Apsolutno tu vidim izbalansiran pristup i to je ona dosljednost, imate Aneks 4, to vam je Ustav Dejtona. Svjesni smo da je mijenjan, ali smo isto tako svjesni da je došlo vrijeme da se to ne radi na taj način – naglasila je Cvijanovićeva.\nCvijanovićeva kaže da u tome vidi dosljednost i da to ne bi posmatrala kao izolovani primjer šta je Rusija sada rekla u vezi sa imenovanjem novog visokog predstavnika, zato što su vrlo jasno rekli da se to vrati u okvire procedura, kako je trebalo da bude i do sada.\nPredsjednik Republike Srpske izjavila je da se politički sistem u BiH ne može mijenjati bez saglasnosti tri konstitutivna naroda kroz propisane procedure.\nCvijanovićeva je navela da te promjene moraju da žele svi i da se takav sistem ne može mijenjati nekim površnim metodama.\n– Konkretno ovdje možemo da govorimo o političkom sistemu ili ustavnom političkom sistemu koji je uspostavio Dejtonski sporazum iako smo svjedoci da je mnogo puta promijenjen nasilno odlukama visokih predstavnika, nekad i našom naivnošću kada su nam visoki predstavnici govorili “prihvatite taj zakon koji je nametnut pa ćete ga poslije mijenjati kroz parlamentarnu proceduru, pa on tako postaje vaše vlasništvo” – rekla je Cvijanovićeva.\nKada se prihvati neki zakon i krene da se kroz parlamentarnu proceduru mijenja ono što je nakardno i pogrešno i što ne odgovara sistemu, istakla je Cvijanovićeva, onda se naiđe na blokadu, što redovno rade bošnjački parlamentarci sa željom da ostanu dosljedni onim stvarima koje su nametnuli visoki predstavnici.\n“Vakcina ima dovoljno, mogu da biraju” Cvijanovićeva pozvala građane Srpske da se vakcinišu u što većem broju\nCvijanović: Ruska rezolucija o OHR spasonosno rješenje da međunarodna zajednica sačuva obraz\nCvijanovićeva je podsjetila da je EU predložila mehanizam koordinacije, što je Republika Srpska prihvatili računajući da je to veoma racionalno i da će tu zgusnutu strukutru učiniti funkcionalnijom.\n– Nažalost, mnogo puta sam imala priliku, i ranije i sada, da vidim da se na svaki način nastoji osujetiti mehanizam koordinacije – rekla je Cvijanovićeva i dodala da političari u Sarajevu na neki način ignorišu mehanizam koordinacije i pokušavaju da ga zaobiđu kad god je to moguće.\nSva ova kompleksnost, naglasila je predsjednik Srpske, nije rezultat te složene ustavne strukture već nedostatka političke volje da se priča i da se problemi rješavaju partnerski.\nSrpska ne pristaje na izmišljen Dejtonski sporazum\nPredsjednik Republike Srpske Željka Cvijanović istakla je da Republika Srpska ne pristaje na izmiljšeni, iskrivljeni, iščašeni Dejtonski sporazum, već na njegov izvorni dejtonski koncept.\n– S tim u vezi, valjda je normalno da Srbi treba da budu konstitutivan narod u Federaciji BiH (FBiH), u kantonima, gdje treba da ostvaruju svoja prava ravnopravno sa druga dva – rekla je Cvijanovićeva.\nCvijanovićeva je dodala da se s druge strane priča kako BiH treba da ima legitimno predstavljanje, što ona podržava jer smatra da treba raditi ono što je propisao Dejton dok se ne postigne neki drugi dogovor.\n– Godinama sam slušala graju o obrazovanju, kako mi ne dozvoljavamo nekom da piše “bosanskim jezikom”, a nikad niko nije htio da bude realan da kaže da se u više od 20 škola u Republici Srpskoj izučava nacionalna grupa predmeta, a da u FBiH jedva, na muke žive, naša djeca nemaju skoro nikakvu nastavu na srpskom jeziku – pojasnila Cvijanovićeva.\nOna je konstatovala da niko više neće da priča ni o strašnom fenomenu u FBiH “dvije škole pod jednim krovom”, a stalno im je u fokusu Republika Srpska.\n– Ako imamo neki problem, onda o tome treba i da razgovaramo, pa da ga riješimo. Nažalost, srpska zajednica u FBiH je malobrojna i nema proklamovanu ravnopravnost sa druga dva naroda. Sve je to nefer i žao mi što je to tako – navela je Cvijanovićeva.\nOna je dodala da postoji veliki broj zahtjeva i žalbi srpskih povratnika u FBiH kojima još nisu riješena osnovna životna pitanja poput struje, vode, puta…\n– Oni su zaboravljeni, nemaju ni adekvatan pristup zapošljavanju, ni na kantonalnom ni na federalnom nivou i strukturama, a primjer za to jeste i neformiranje srpskog kluba delegata u Domu naroda Parlamenta FBiH. Egzistencijalna pitanja srpskih povratnika federalna vlast ignoriše – zaključila je Cvijanovićeva.\nGovoreći o presudi generalu Ratku Mladiću, predsjednik Republike Srpske izjavila je da presuda generalu Ratku Mladiću nije presuda Republici Srpskoj, te izrazila žaljenje što sud u Hagu nije doprinio da u BiH dođe do većeg stepena povjerenja.\n– Ako tu presudu svedemo na presudu pojedincu, u ovom slučaju generalu Mladiću, mi smo i dalje suočeni sa brojnim stvarima koje smo imali priliku da slušamo i vidimo tokom raznih suđenja. To je opet ono što nas navodi da zaključujemo da postoji pristrasnost i često se stiče utisak da su presude samo pravni alat da popuni jedan politički prostor – ocijenila je Cvijanovićeva.\nCvijanovićeva je naglasila da narod u Republici Srpskoj sud u Hagu doživljava kao sud nepravde, koji je usmjeren protiv Srba i onih koji su predstavljali Srbe na bilo koji način u političkom ili vojnom smislu.\n– To je realnost u kojoj mi živimo i žalim što je međunarodni sud bio još jedan od alata koji nije doprinio onome što je trebalo da bude naš glavni cilj u BiH, a to je da danas živimo sa puno više vjere jednih u druge, da imamo veći stepen povjerenja i konačno neku pravdu, da smo uspjeli da sagledamo prošlost – rekla je Cvijanovićeva.\nPolitika Dejtonski sporazumFBiHRepublika Srpskavisoki predstavnikvlastiŽeljka Cvijanović\n“Haos nije naša odgovrnost” Puljić tvrdi da ljudi umiru dok se VLASTI PREPUCAVAJU\nTIM ZA RAZGOVORE Cvijanovićeva nije sigurna da će Srpska imati sagovornike u Sarajevu\n“Finansijski i politički stabilno mjesto” Cvijanovićeva posjetila opštinu Ribnik\n"Visoki predstavnik je vaskrsao zaslugom vlasti BiH" Šarović proziva Dodika i Rusiju\nIzvještaj Srpske Savjetu bezbjednosti UN "Svim pravnim i političkim sredstvima štitićemo sprovođenje Dejtonskog sporazuma"


Srbija Se Brani Diplomatijom\nSrbija pokazala diplomatsku ozbiljnost\nO ovom poslu ne znamo mnogo, a predstave koje imamo o diplomatiji, kao o obilasku svečanih koktela i prijema, možemo da zaboravimo. U proteklih nekoliko godina diplomatija Srbije je imale mnogo uspeha zastupajući politiku i interese naše zemlje u drugim državama i međunarodnim organizacijama, ali i rešavajući konkretne probleme naših građana u inostranstvu.\n-Od izbijanja pandemije i zatvaranja aerodroma i granica širom sveta, u Srbiju je organizovano vraćeno oko 20.000 naših državljana iz celog sveta. Njihov povratak u Srbiju bila je odluka državnog vrha i dobre koordinacije ministra spoljnih poslova Ivice Dačića koji je ovaj ogromni logistički posao sproveo sa našim diplomatama širom sveta.\nMinistarstvo spoljnih poslova napravio je kontakt sa srpskim državljanima, preko ambasada, koji su se zatekli u nevolji, zajedno sa vlastima tih država omogućili su im pristup aerodromima, ili organizovali koridore za povratak kopnenim putem. Organizovano je na desetine humanitarnih letova iz gradova u kojima je bilo najviše naših državljana. Sa druge strane, Srbija je omogućila povratak za blizu hiljadu stranih državljana iz Srbije u njihove zemlje, takođe besplatno.\nfoto: BETAPHOTO/MINISTARSTVO SPOLJNIH POSLOVA SRBIJE/MO\n-Srbiju i njen stav povodom Kosova danas u UN podržava većina članova svetske organizacije. To nije bio slučaj do pre dve godine, kada je u UN većina članica priznavala Kosovo kao nezavisnu državu. Preokret nije došao preko noći. Jedna po jedna od ukupno 18 članica UN menjala je svoj stav o Kosovu i odlučila da povuče ranije dato priznanje.\nUloga srpske diplomatije bila je ključna u ovom poslu, koji je Srbiji doneo daleko jaču poziciju na međunarodnoj sceni u vezi sa njenim najvažnijim državnim pitanjem. Ivica Dačić putovao je u najudaljenije tačke na svetu, kako bi lično uverio tamošnje vlade da promene stav po pitanju Kosova, a bio je mnogima od njihovih lidera domaćin i u Beogradu.\nReč je uglavnom o državama iz Afrike, pacifičkog regiona, sa Kariba, sa kojima smo nekada delili članstvo u Pokretu nesvrstanosti i koje sa velikim emocijama pamte Jugoslaviju i njenu tadašnju ulogu u svetskoj politici. Ova operacija bila je prilika da se obnove stare veze i pokrenu novi odnosi sa državama sa kojima do skoro nismo imali nikakav kontakt, a čine čak deset odsto članica u UN.\n-Za mnoge filmska priča sa srećnim krajem, ali za Slavicu Burmazović i njeno troje dece prava agonija koja je trajala četiri pune godine. Dirljivi susret Slavice Burmazović sa svoje dve kćerke i sinom na beogradskom aerodromu 29. oktobra prošle godine označio je kraj četvorogodišnje agonije jedne porodice, koja bi možda trajala do danas da nije bilo temeljne i uporne akcije srpske diplomatije.\nDecu je oduzeo otac i odveo ih najpre u Tursku, a potom i u Iran. Borba majke da vrati svoju decu kući bila je teška. Odgovarajući na njene molbe, sef srpske diplomatije stupio je u akciju i trud se isplatio. Iranski ministar spoljnih poslova Zarif preneo je, na sastanku u Bakuu, svom srpskom kolegi Ivici Dačiću da će se lično angažovati na ovom slučaju i – nedelju dana kasnije deca su bila na beogradskom aerodromu. Ogromnu ulogu u ovoj operaciji imao je ambasador Srbije u Iranu dr Dragan Todorović, koji je lično dopratio decu do Beograda na zahtev ministra Dačića.\n-Kosovo bez članstva u Interpolu, UNESCO-u…\nKosovski Albanci su izgleda potpuno digli ruke od upornih pokušaja da udju učlanstvo Interpola. Posle pet godina nastojanja da uđu u svetsku policijsku organizaciju, prošle godine su odustali od tog jalovog posla, suočeni sa većinom članica Interpola koja ih ne želi u svojoj organizaciji.\nO koliko važnom i komplikovanom zadatku je reč, možda najbolje govori izjava Ivice Dačića da je uoči prošlogodišnje skupštine Interpola razgovarao i dobio potvrde od šefova diplomatija čak 81 države da će glasati protiv Kosova. Slično je i sa pokušajima Prištine da postane član UNESCO-a, gde je njihova kandidatura već jednom odbijena, posle čega su odustali, jer je jasno da ne mogu da obezbede većinu.\nNa ovogodišnjem Danu diplomtije, koji je i sam ministar Ivica Dačić uveo kao dan koji diplomate, sada vec tradicionalno obeležavaju, Srbija je na simboličan način želela da se oduži našem najistaknutijem, najuspešnjem ii najhumanijem prosavljenom teniseru Novaku Djokoviću uručivši mu povelje za izvanredan lični angažman i doprinos u promociji interesa Srbije i njenih građana u svetu.\nPrethodni tekstVUČIĆ SE OPEKAO: Nezgoda u Čačku\nSledeći tekstČANAK: ”Možemo u vladu, ali bez SPS”


Grčka prikupila 3 milijarde eura od prve emisije obveznica – Bankar.me\nJuly 26, 2017 MAKRO, SVE VIJESTI Leave a comment\nGrčka vlada je saopštila da je prikupila 3 milijarde eura (3,5 milijardi dolara) od prve emisije državnih obveznica u poslednje tri godine, što je više nego dvostruko iznad sume navedene u prospektu za upis obveznica.\nVlada u Atini je saopštila da je prinos na petogodišnje obveznice bio 4,62 odsto, što ukazuje na blago poboljšanje povjerenja investitora u odnosu na emisiju iz 2014. godine kada je prinos iznosio 4,95 odsto, prenosi agencija AP.\nMinistar finansija Euklid Cakalotos izjavio je da je rezultat zadovoljavajući i dodao da će Grčka nastaviti sa izdavanjem obveznica prije nego što se završi spasilački program pomoći, koji ističe za nešto malo više od godinu dana.\nOvoj zemlji je 2010. godine onemogućen izlazak na tržišta obveznica i od tada opstaje uz pomoć međunarodnih spasilačkih zajmova, navodi AP.\nPOJMOVIGrčka u recesiji Grčke obveznice paket pomoći Grčkoj\nPrevious AT&T potukao očekivanja u pogledu dobiti, akcije skočile 3%\nSljedeći U očekivanju odluke FED-a dolar na najnižem nivou u posljednjih 13 mjeseci


02. 10. 2015. Rebić: Svaki zaustavljeni vozač biće podvrgnut testu alkoholisanosti\nNačelnik Uprave saobraćajne policije Ministarstva unutrašnjih poslova Vladimir Rebić izjavio je da je saobraćajna policija od 1. oktobra uvela novi kriterijum u radu, koji podrazumeva da će svaki vozač, bez obzira da li je zaustavljen zbog nekog prekršaja ili rutinske kontrole, biti podvrgnut testu alkoholisanosti.\n„Posedujemo dovoljan broj uređaja, koji omogućavaju brzu i efikasnu kontrolu, bez preteranog zadržavanja. Ukoliko uređaj pokaže da vozač ima prisustva alkohola u organizmu, pristupa se aktivnom uzorkovanju, odnosno utvrđuje se tačna količina alkohola u organizmu“, objasnio je Rebić.\nIstakavši da će ovakav način rada biti zastupljen u narednom periodu u radu saobraćajne policije, Rebić je objasnio da je ovakav sistem uveden jer je praksa pokazala da je upravljanje pod dejstvom alkohola najopasniji prekršaj i da su okolnosti pod kojima se događaju takve saobraćajne nezgode gotovo uvek fatalne, odnosno sa smrtnim posledicama.\nSvaka patrola, kako je objasnio Rebić, ima odgovarajući uređaj kojim će sprovesti kontrolu – „Taj princip je uveden kao standard od juče i u narednom periodu svaka kontrola podrazumevaće i utvrđivanje da li je vozač pod dejstvom alkohola“.\nNačelnik Uprave saobraćajne policije izrazio je nadu da će se pojačanom kontrolom, otkriti i veći broj alkoholisanih vozača, ali i da će se vozači, znajući za taj princip, kloniti vožnje pod dejstvom alkohola.


Niška televizija » Okončan projekat štednje energije u školama (VIDEO)\nOkončan projekat štednje energije u školama (VIDEO)\nObjavljeno 14.12.2014. 13:00\nSvim osnovnim i srednjim školama u Nišu potrebna su sredstva kako bi do 2020. godine prema evropskim standardima povećale energetsku efikasnost za 40 odsto. Ovo je rezultat jednogodišnjeg projekta prekogranične saradnje Mašinskog fakulteta u Nišu i bugarske tehniče škole “Marija Kiri” u Perniku.\nKoliko bi 21 srednja i 86 osnovnih škola u Nišu mogle da uštede energiju pitanje je kojim se bavio projekat prekogranične saradnje Srbije i Bugarske. Odgovor se sada može dobiti na interentu preko preko softverskog programa Mašinskog fakulteta u Nišu.\nJedan od ciljeva ovog projekta je bio da se podgine svest kod učenika kako u Nišu tako i u Perniku o značaju energetske efikasnosti i zaštiti životne sredine.\nZa bugarsko-srpski projekat koji je trajao godinu dana iz IPA programa izdvojeno je skoro 134.000 evra.\n“Manipulacija” Gorana Mitrovića (VIDEO)\nŠtrajk komplikuje realizaciju nastavnog plana u školama (VIDEO)


Ponedeljak, 3. septembar 2007.\nPredsednik Narodne skupštine primio delegaciju Odbora za spoljnu politiku Parlamenta Danske\nPredsednik Narodne skupštine Republike Srbije dr Oliver Dulić razgovarao je danas u Domu Narodne skupštine sa članovima delegacije Odbora za spoljnu politiku Parlamenta Danske, koju predvodi predsednica Odbora Gite Lilelund Bek (GitteLillelund).\nPredsednik Narodne skupštine informisao je danske parlamentarce o započetom procesu približavanja Srbije evropskim integracijama, političkoj i ekonomskoj situaciji u zemlji, unepređenju regionalne saradnje i predstojećim aktivnostima Narodne skupštine.\nGosti iz Danske su postavili više pitanja koja su se odnosila pre svega na spremnost Srbije za priključenje evrointegracijama i podršku javnosti u tom procesu.\nPredsednik Dulić je naglasio da će Srbija učiniti sve da ispuni preuzete obaveze vezane za naše uključenje u evrointegracije i da Narodna skupština u tome ima značajnu ulogu. Dulić je izrazio uverenje da će podrška Danske biti dragocen doprinos našim naporima da se što pre uključimo u evropske tokove.\n15.00 - sastanak potpredsednika Narodne skupštine dr Vladimira Orlića sa delegacijom Evropskog centra za mir i razvoj Univerziteta za mir Ujedinjenih nacija (Dom Narodne skupštine, Trg Nikole Pašića 13, sala 2)


Općina Vogošća će sufinansirati dio plata privrednicima pogođenim posljedicama pandemije – Općina Vogošća\nOpćina Vogošća će sufinansirati dio plata privrednicima pogođenim posljedicama pandemije\nOpćina Vogošća je jedna od osam općina Kantona Sarajevo koja je potpisala Sporazum o provođenju Programa kratkoročnih i srednjoročnih mjera od značaja za ublažavanje negativnih ekonomskih posljedica na privredu u Kantonu Sarajevo izazvanih koronavirusom. Sporazum je potpisan sa Vladom Kantona Sarajevo.\nOvim sporazumom Općina Vogošća je preuzela obavezu da sufinansira dio plata za mjesec april i maj 2020.godine fizičkim licima koja samostalno obavljaju registrovanu poslovnu djelatnost sa teritorije Općine Vogošća, a ostvaruju propisane uslove iz Programa. Sufinansiranje plata u privrednim subjektima koji imaju svojstvo pravnog lica obezbjedit će Kanton Sarajevo. Na ovaj način Kanton i općine solidarno preuzimaju brigu o očuvanju radnih mjesta.\nPrema preliminarnim procjenama u općini Vogošća radi se o 317 takvih fizičkih lica koja obavljaju samostalnu djelatnost i procijenjeni iznos sredstava potrebnih za sufinansiranje plata je oko 126.000,00 KM na mjesečnom nivou, odnosno oko 252.000,00 KM za dva mjeseca koliko će ovaj Program trajati.\nIz Ministarstva privrede Kantona Sarajevo najavili su kako će javni pozivi za dodjelu ovih sredstava biti raspisani u narednih nekoliko dana.


FUDBAL: BORAC PORAŽEN OD JAVORA 2:1\nU prvoj utakmici polufinala Kupa Srbije fudbaleri Borca su u Ivanjici poraženi od domaćeg Javor Matisa rezultatom 2-1. Po teškom terenu oba tima su odigrala dobar meč koji su obeležili efektni golovi Eliomara I Dražića sa jedne, odnosno Kostića sa\nFUDBALSKI KUP SRBIJE: BORAC SUTRA GOSTUJE JAVORU\nU prvoj utakmici polufinala Kupa Srbije fudbaleri Borca se sutra od 16 časova u Ivanjici sastaju sa domaćim Javor Matisom. Za ovaj susret vlada ogromno interesovanje među ljubiteljima fudbala u Zapadnoj Srbiji pa se očekuju pune tribine stadiona kraj\nFUDBAL: METALAC I RAD PODELILI PLEN\nFudbaleri Metalca I Rada su odigrali odličan meč u okviru 26-og kola Superlige u Gornjem Milanovcu. Malobrojni ljubitelji fudbala su videli rezultatski preokret, jedanaesterac I crveni karton ali na kraju nije bilo pobednika jer je susret završen nerešenim rezultatom\nFudbaleri Metalca putuju u Surdulicu\nA u isto vreme kad I susret u Čačku počeće I utakmica u Surdulici u kojoj domaći Radnik dočekuje Metalac iz Gornjeg Milanovca. Milanovčani su u prva dva prolećna kola osvojili po bod u duelima sa Čukaričkim I Vojvodinom pa\nNazad 1 … 41 42 43


Ima 1.600 KS, košta 8 miliona evra i već je rasprodat - BIGportal.ba\nBugatti je “pronašao” novu formulu dobre zarade na ekskluzivnim automobilima koji se proizvode u veoma ograničenim serijama, a koštaju pravo malo bogatstvo. Najnoviji primer ovakve poslovne politike je Centodieci, koji predstavlja omaž Bugattiju EB110 (1991-1995.).\nAko je EB110 bio raritet sa 139 primeraka, šta tek reći za ovaj novitet čija je planirana produkcija svega deset primeraka – a svi su već pronašli svoje vlasnike. I ne samo to, proizvodni plan kaže da će proizvodnja trajati punih pet godina, odnosno planiran je ritam isporuke od tek dva automobila godišnje.\nPromenili su u Bugattiju i poneki deo vozila, više je upotrebljeno materijala od ugljeničnih vlakna, pa je automobil nekih 20 kg lakši od Chirona.\nIpak, 100 KS više, za nijansu bolje vozne karakteristike i novi dizajn nisu presudno uticali da 10 imućnih srećnika za ovaj automobil daju nekoliko puta više novca u odnosu na ionako (pre)skupi Chiron. U pitanju je zaista izuzetna ekskluziva i auto koji će uvek biti vredan kolekcionarski primerak i potencijalna investicija, ukoliko se neko od njih kasnije odluči da ga proda.


Hemofarm - Vesti - Za humanost je uvek pravo vreme\nZa humanost je uvek pravo vreme\nZaposleni u kompaniji Hemofarm, predvođeni generalnim direktorom Ronaldom Seeligerom odazvali su se apelima nadležnih zdravstvenih institucija i dobrovoljno dali krv. Krv za pacijente koji čekaju operacije dali su zaposleni u Vršcu, Šapcu i Beogradu u saradnji sa svojom Hemofarm Fondacijom.\nU Institutu za transfuziju krvi Srbije među prvima je bio generalni direktor Hemofarma Ronald Seliger.\n„Današnje vreme predstavlja veliki test za humanost. Teško je ostati neosetljiv na elementrane životne izazove sa kojima se suočava ogroman broj ljudi oko nas. U temelju svih izazova je zdravlje. Za dobrovoljno davanje krvi potreban je minimum napora, ali je efekat najveći – spasavanje života. Kompanija Hemofarm i naša Fondacija u fokusu imaju zdravlje i zato nije neobično da naši zaposleni imaju visoku svest o posledicama nestašice zaliha krvi. Želeo sam da ličnim primerom motivišem i svoje zaposlene, ali i ostale da se priključe ovoj akciji. Dobrovoljno davalaštvo je veoma važan vid društvenog aktivizma. Na žalost o tome često mislimo tek kada se lično suočimo sa problemom“, rekao je Ronald Seeliger.\nPodršku Hemofarmu pružili su i zaposleni u agenciji Represent Communications sa kojom Hemofarm sarađuje.\nInstitut za transfuziju sada raspolaže dvodnevnim zalihama krvi, ali je i dalje potreban što veći broj jedinica A -, O- i B+ krvne grupe, pa se mole građani da daju krv i učestvuju u ovoj plemenitoj misiji.\nKompanija Hemofarm ima veoma aktivne sekcije dobrovoljnih davalaca krvi u fabrikama u Vršcu i Šapcu. Pored organizovanih akcija, članovi i članice sekcija se redovno odazivaju pozivima lokalnih službi za transfuzije.\nPodsećamo, tokom leta Institut za transfuziju krvi Srbije suočio se sa minimalnom zalihom krvi svih krvnih grupa. Iz tog razloga je Klinički centar Srbije bio prinuđen da obavlja isključivo hitne zahvate.\nAkcija dobrovoljnog davanja krvi je samo jedna od nizu tekućih akcija koje je podržala kompanija Hemofarm preko svoje Fondacije. Osim redovnih aktivnosti u domenu zdravstva, donacija neophodne medicinske opreme, te kampanje potpisivanja donorskih kartica, Hemofarm Fondacija prati sve probleme društva i reaguje u najkraćem roku.


Grude.com - U FBiH poskupjelo gorivo\nDatum objave: 06.08.2020 Broj čitanja: 271\nU tijekom jučerašnjeg dana u eOPC aplikaciji ovog Ministarstva je evidentirano 50 novih obavijesti o promjeni cijena i marži..\nPrema obavijestima o promjeni cijena i marži, koje su benzinske crpke dostavile Federalnom ministarstvu trgovine raspon maloprodajnih cijena naftnih derivata na jučerašnji dan u Federaciji Bosne i Hercegovine je sljedeći:\nPremium bezolovni benzin 95, BAS EN 228 – BMB 95 iznosi od 1,66 do 1,91 KM/litru, DIZEL BAS EN 590 (10 ppm) iznosi od 1,66 do 1,86 KM/litru. Trenutna prosječna maloprodajna cijena naftnih derivata u Federaciji Bosne i Hercegovine za Premium bezolovni benzin 95, BAS EN 228 – BMB 95 iznosi 1,83 KM/litru i za DIZEL BAS EN 590 (10 ppm) 1,80 KM/litru, javlja N1.\nU tijekom jučerašnjeg dana u eOPC aplikaciji ovog Ministarstva je evidentirano 50 novih obavijesti o promjeni cijena i marži i iste se odnose na povećanje cijena od 0,05 KM/litru. Iz Ministarstvo trgovine Federacije Bosne i Hercegovine su za N1 kazali, da gospodarska društva, pravne i fizičke osobe formiraju cijene slobodno prema uvjetima tržišta. "Na cijene naftnih derivata pored kretanja cijena sirove nafte na burzi prvenstveno utječu cijene derivata na Mediteranu (Mediteranska berzanska kotacija CIF MED Genova/Lavera), kretanje tečaja dolara i KM, te porezna opterećenja (trošarine, cestarine, PDV)", istaknuli su.\nPodsjećaju da Federalno ministarstvo trgovine kontinuirano prati kretanje maloprodajnih cijena naftnih derivata, kao i cijene barela sirove nafte, te će u slučaju poremećaja u odnosima na tržištu poduzeti mjere u skladu sa odredbama Zakona o kontroli cijena («Službene novine Federacije BiH», br. 2/95 i 70/08). Napominju, kako sve informacije o cijenama naftnih derivata građani mogu saznati putem mobilne aplikacije Federalnog ministarstva trgovine FMT FBIH oil info, u kojoj su cijene poredane od najnižih do najviših. Cijene nafte danas su u porastu i dostigle su najviši iznos od početka ožujka zbog velikog pada u zalihama sirove nafte u SAD.


Jedna čovek ubijen, desetine povredjene u protestima u Ekvadoru\nBeta 24. juna 2022. 10:20\nJedan čovek je ubijen i desetine su povredjene tokom dvanaestog dana protesta starosedelaca u Ekvadoru koji od vlade traže da smanji cene gorova, uvede kontrolu cena hrane i da više uloži u obrazovanje.\nPosle više dana nasilja demonstranti su se juče sukobili sa vojnicima i policijom u prestonici Kitu i drugim gradovima u zemlji.\nKonfederacija domorodačkih nacija koja je organizovala štrajk, saopštila je da je jedan čovek preminuo od posledica ranjavanja sačmom zadobijenih dok je protestovao blizu Nacionalne skupštine.\nVlasti su priznale da je jedna osoba stradala i ministar unutražnjih poslova je izrazio ogorčenje ponašanjem policije. Naveo je da vlada nije odobrila nikakvo oružje sa sačmom policiji i da je ona juče nosila samo suzavac da bi rasterala demonstrante.\nDobrovoljac bolničar je rekao za AP da je za oko 100 ljudi pružena medicinska pomoć zbog povreda na mestu održavanja protesta, uključujući demonstrante, vojnike i policajce.\nDemonstracije su deo šireg, nacionalnog štrajka, koji je Konfederacija domorodačkih nacija počela 14. juna, a traži se smanjenje cene goriva, uvodjenje kontrola cena na poljoprivredne proizvode i usvajanje većeg budžeta za obrazovanje.\nDemonstracije su bile posebno nasilne u šest provincija u centralnom Ekvadoru.\nVodja starosedelačkog stanovništva Leonidas Iza u utorak je tražio od vlade da ukine vanredno stanje u tim provincija i ukloni pritisak vojske i policije oko mesta gde su se demonstranti okupili u Kitu. Vlada je u sredu odbila te zahteve navodeći da bi time glavni grad ostao bez odbrane.\nGlavni grad suočava se s nestašicama hrane i goriva.


NSinfo: "Gaming opeNS" na pet lokacija u širem centru grada\n"Gaming opeNS" na pet lokacija u širem centru grada\nPrvi "Gaming opeNS" u Novom Sadu održava se od 1. do 3. decembra na pet lokacija u širem centru grada\nČitav koncept Gaming OpeNS-a zamišljen je tako da Udruženja i igrački klubovi tokom dana Otvorenih vrata organizuju turnire, tribine i ture sa vodičima za sve Novosađane.\nGlavni događaji će se održavati drugog i trećeg dana i podrazumevaju turnire, edukativna predavanja i prezentacije igara na različitim lokacijama, od kojih se izdvajaju – klub društvenih igara "Gaming centar", odnosno e-sports klub "LvLUp".\nU klubu društvenih igara "Gaming centar" realizovaće se deo projekta koji se tiče društvenih igara. Klub će "otvoriti vrata" svim zainteresovanim gostima da se oprobaju u nekoj od brojnih igara, ali će biti organizovani i turniri profesionalaca u najatraktivnijim igrama, koji po pravilu izazivaju veliko interesovanje. Sličan koncept zamišljen je i na drugoj lokaciji, e-sports klubu "LvLUp", gde će biti organizovan i turnir sa primamljivim nagradnim fondom, koji obezbeđuje dolazak profesionalnih igrača iz drugih gradova.\nOne koji obiđu sve lokacije, osim igre i zabave, čekaju i nagrade, najavljuju organizatori.\nOsnovna ideja Gaming OpeNS-a jeste da se u jednom vikendu, čitava "gaming" industrija i sve što je prati, otvori ka široj javnosti. Stoga je Festival i okupio grupu mladih ljudi koji se najprofesionalnije bave različitim podžanrovima gejminga u gradu – od board igara, preko elektronskih do samih kreatora igara.\n... centar, festival, igrice, manifestacija, Novi Sad, zanimljivosti


Izvor: SrbijaDanas.com, 20.Okt.2020, 13:52\nNiko ne veruje da je ovo moguće...\nPevačica Keti Peri porodila se pre nešto manje od dva meseca, a za ovo kratko vreme uspela je da se otarasi viška kilograma koji su se nakupili tokom trudnoće. Ona je svoj novi izgled podelila i sa pratiocima na Instagramu.\nOdmah su svi primetili da pevačica blista, zbog čega su njene fotografije obišle svet uz gomilu pozitivnih komentara koji su se ređali jedan za drugim. Keti je i nakon porođaja ostala verna upečatljivim odevnim kombinacijama. Kako Keti sada izgleda, pogledajte OVDE\nPodsetimo, pevačica Keti Peri i njen izabranik glumac Orlando Blum postali su ponosni...


Javno komunalno preduzeće (JKP) "Pogrebne usluge" iz Beograda saopštilo je danas da još nema odobrenje porodice za davanje informacija da li je i kada advokat Vladimir Cvijan sahranjen ili kremiran na nekom od grobalja koje su u nadležnosti tog JKP.\nU odgovoru agenciji Beta, “Pogrebne usluge” navode da ih u tome obavezuje i poštovanje Zakona o zaštiti podataka o ličnosti.\n“Očuvanje dostojanstva preminulih, kao i uvažavanje osećanja i volje njihovih porodica, jedan je od osnovnih principa poslovanja našeg preduzeća u obavljanju ove veoma delikatne i osetljive delatnosti”, saopštile su “Pogrebne usluge”.\n“U praksi su to situacije kada policija obavesti dežurnog zamenika javnog tužioca da je preminulo lice srednje/mladje životne dobi, a čije telo je pronadjeno van njegovog prebivališta ili zdravstvene ustanove, pri čemu poznate činjenice u pogledu zdravstvenog stanja lica ne ukazuju jasno da je smrt posledica njegovog narušenog zdravstvenog stanja ili se radi o dogadjaju koji je posledica pada sa visine, samoubistva, utopljavanja i slično”, saopšteno je iz tužilaštva.\n“Dežurni tužilac je po službenoj dužnosti naložio obdukciju leša, zajedno sa toksikološkom analizom, kako bi se utvrdio identitet preminulog lica i uzrok smrti. Nakon dostavljanja izveštaja policije i obdukciomg zapisnika, sa toksikološkim analizama, utvrdjen je identitet preminulog – Vladimir Cvijan (1976), koji je preminuo usled utopljavanja”, navelo je tužilaštvo.\nSaopšteno je da na telu pokojnog advokata i bivšeg funkcionera Srpske napredne stranke (SNS) nisu pronadjeni tragovi koji bi ukazivali na mehaničke povrede, “a iz rezultata toksikološkiih analiza moglo se zaključiti da ne postoje osnovi sumnje da je izvršeno krivično delo”.\n“Kako nije postojala bilo kakva indicija koja bi ukazivala na izvršenje nekog krivičnog dela, predmet je arhiviran 2018. godine. Više javno tužilaštvo u Beogradu u proseku na mesečnom nivou naloži izmedju 50 i 60 obdukcija u sličnim situacijama, radi utvrdjivanja uzroka smrti i identiteta preminulih lica”, saopšteno je iz tužilaštva.


OŠTRIJE KAZNE: Nakon ove informacije, zaboravićete na švercovanje! : Nadlanu.com\nOŠTRIJE KAZNE: Nakon ove informacije, zaboravićete na švercovanje!\nObjavljeno 20. sep 2014. / 16:02:51\nPooštrena kaznena politika za sve one koji se voze bez karte. Oni koji ne budu platili eventualnu kaznu u gradskom prevozu, rizikuju da se nađu u jedinstvenoj evidenciji prekršaja koja se vodi u prekršajnim sudovima, pa neće moći da registruju automobil, produže vozačku dozvolu, preregistruju firmu ili nešto slično.\nTako će putnik koji se zatekne u vozilu javnog gradskog prevoza bez karte imati pravo da plati posebnu kartu od 2.000 dinara i da se sa njom vozi čitav dan, a ukoliko odbije dobiće prekršajni nalog od 6.000 dinara.\nPrema njegovim rečima, putniku će biti omogućeno da kazna bude prepolovljena ukoliko je plati u roku od osam dana.\n"Putnici koji ne budu platili kaznu rizikuju da se ubudće nađu u jedinstvenoj evidenciji prekršaja koja se vodi u prekršajnim sudovima", rekao je Vesić.\nOn je objasnio da se to ne odnosi samo na prekršaj u gradskom prevozu već i na druge, pa tako onaj ko ne bude platio kaznu neće moći da registruje automobil, produži vozačku dozvolu, preregistruje firmu.


Tri prosečne plate za jedan kvadratni metar stambenog prostora - Biznis.rs\nUprkos previsokim cenama raste tražnja za nekretninama u celom regionu\nTri prosečne plate za jedan kvadratni metar stambenog prostora\n2.6.2021 11:45 Autor: Ljiljana Begović 0\nPoslednjih meseci u većini zemalja regiona cene kvadrata neprestano beleže rast. Zagreb je pretekao Beograd kada su cene nekretnina u pitanju. Agenti za nekretnine...\nSrbija 550 evra 1.400 evra\nHrvatska 890 evra 1.670 evra\nBosna i Hercegovina 490 evra 1.100 evra\nCrna Gora 525 evra 1.007 evra\nSlovenija 1.018 evra 2.000 evra\n“Cena stana najviše zavisi od lokacije, to je najbitniji faktor kod formiranja cene nekretnine. Najmanja je cena izvođačka, tu su razni parafiskalni nameti, takse, cena zemljišta. Imate na Dedinju kod dvora kuću sa bazenom od 600 kvadrata po 1.000 evra kvadrat, jer ćete teško naći nekog ko će dati 600.000 evra za nju, zato što sad i oni koji imaju novca neće da se eksponiraju, jer takav iznos ne može doći iz kredita i iz redovnog radnog odnosa. Realna cena kvadrata na Novom Beogradu je od 1.800 do 2.500 evra, dok u centru ide do 3.500 evra“, zaključuje Goran Rodić.\nPROSEČNA PLATA REGION SRBIJA STANOVI TRŽIŠTE NEKRETNINA\nPILOTI NAJPLAĆENIJI, PEKARSKI RADNICI SA NAJMANJIM ZARADAMA Ovo su prosečne…\nNajviše prosečne plate u Srbiji imaju Beograđani koji se bave programiranjem…\nBLAGI RAST PROSEČNE PLATE U REPUBLICI SRPSKOJ Najviša primanja u osiguranju,…


Proslava jubileja omladinskog pozorišta Dadov i premijera predstave ’’Poziv’’ – Časopis InterFON\nProslava jubileja omladinskog pozorišta Dadov i premijera predstave ’’Poziv’’\nU četvrtak, 27. decembra, Omladinsko pozorište DADOV slavi 54-ti rođendan i obeležava ulazak u 55-tu, jubilarnu godinu svog rada. Na ovaj dan, u „Dramskom ateljeu doma omladine Vračar“, izvedena je prva predstava ’’Gradinar’’ (Rabindranat Tagore) u režiji Miloša Žutića i Milana Bunjevca. Istim entuzijazmom i smelošću, kao i na svojim počecima, Omladinsko pozorište DADOV istrajno deluje na kulturnoj mapi grada Beograda kao specifična teatarska institucija.\nNa dan jubileja DADOV će obradovati svoju publiku novom premijerom – predstava ’’Poziv’’ u režiji Isidore Goncić, po tekstu Darka Marjanovića. Predstava je inspirisana svakodnevnim problemima i nedoumicama u komunikaciji između devojaka i mladića u današnjem, modernom društvu. Koristeći se žargonom, duhovitim i dovitljivim dijalozima i originalno komponovanom muzikom, predstava pokušava da odgonetne večne misterije muško-ženskih odnosa.\nIste večeri dodeljuju se nagrade za najboljeg glumca, najbolji tekst i režiju, kao i dve specijalne nagrade. Na početku nove godine, 12. i 19. januara, organizuje se audicija za prijem novih članova u školu glume i govora. Za audiciju je potrebno pripremiti monolog, recitaciju i imitaciju. Detaljne informacije mogu se pronaći na sajtu http://dadov.rs/ i facebook/pozoriste.dadov.\nOn: 18. December 2012.


Rolo Ekspres, Šid - U poseti\nRolo Ekspres, Šid - U poseti\nRolo Ekspres. Šid\nRolo Ekspres, Šid - U poseti Istaknut\nObjavljeno u Business Napisano Urednik mart 05 2019\tveličina teksta\tSmanji veličinu teksta Povećaj veličinu teksta\nStolarija vrhunskog kvaliteta\nRolo Ekspres nudi široku lepezu od preko 40 proizvoda kao što su aluminijumska i PVC stolarija, roletne, komarnici, zavese, garažna vrata, tende… Proizvodni program je vrhunskog kvaliteta jer se izrađuje po evropskim standardima\nZa većinu preduzeća koja su „naslonjena“ na građevinsku industriju 2018. godina je bila izuzetno teška, ili bolje reći neuspešna. Za firmu Rolo Ekspres iz Šida to se ne bi moglo reći jer kada se govori o rezultatima firme Rolo Ekspres, dovoljno je samo da se analizira neprekidan rast proizvodnje u poslednjih deset godina, kao i proširenje kruga poslovnih partnera.\n- Firma Rolo Ekspres je od svog osnivanja beležila stabilani razvoj. Naročito u poslednjih desetak godina. Ovi rezultati su postignuti neprekidnim ulaganjima u objekte i mašine, kao i u proširenje mreže kupaca, kaže Zlatko Mišić, vlasnik i dodaje - Ako želim da otkrijem tajnu uspeha reći ću da se on zasniva na neprekidnom praćenju stanja na tržištu, ispravnom planiranju i poboljšanju kvaliteta naših proizvoda. Predviđam da će se u doglednoj budućnosti razvoj nastaviti istim ritmom, a naš glavni cilj je da postanemo jedna od vodećih kompanija u ovoj oblasti na ovim prostorima.\nI zaista, Rolo Ekspres iz Šida u kome je trenutno zaposleno 20 profesionalnih mladih ljudi, nudi široku lepezu od preko 40 proizvoda kao što su aluminijumska i PVC stolarija, roletne, komarnici, zavese, garažna vrata, tende… Proizvodni program je vrhunskog kvaliteta jer se izrađuje po evropskim standardima.\nNaravno, dugogodišnji saradnici , poslovni partneri i kupci znaju da je vlasnik Rolo Ekspresa u ovom poslu već tridesetak godina, tako da je iza njega ogromno iskustvo u ovoj oblasti.\n-Zbog neprestanog stremljenja ka inovacijama, poštovanju zahteva kupaca i ozbiljnosti u poslu koju pokazujemo stojeći iza kvaliteta naših proizvoda koje proizvodimo na savremenim mašinama u hali površine hiljadu kvadratnih metara, do sada smo imali veoma uspešnu saradnju sa renomiranim kompanijama od kojih nabavljamo repromaterijal. Zahavaljujući toj saradnji kvalitet naših proizvoda je na vrhunskom nivou što mogu da posvedoče naši brojni kupci, jer je broj reklamacija zanemarljiv, rezimira Zlatko Mišić.\nU Rolo Ekspresu su svesni da je put kojim oni idu, poštujući sve standarde o kvalitetu proizvoda teži i duži, ali je jedini pravi u dužem periodu opstajanja i napredovanja na tržIštu. ZahvaljujućI ispravnoj radnoj i životnoj filozofiji vlasnika kao i njegovom znanju, tehnička podrška i kvalitet proizvoda Rolo Ekspresa su zagarantovani.\nU junu 2016. godine otvorena je proizvodna hala od 1000 m2 sa izložbenim prostorom u industrijskoj zoni opštine Šid. Trenutno, Rolo Ekspres teži da unapredi svoje poslovanje na još viši nivo, pruži vrhunski kvalitet i uslugu za svoje klijente.\nPročitano 607 puta\tPoslednji put izmenjeno Poslednji put izmenjeno mart 05 2019\nElvial - U poseti\nViše iz ove kategorije « Elvial - U poseti\tGreen Escape »


Policija ubila još jednog crnca, dete gledalo (uznemirujući video)\nM. D. 7. jula 2016. 12:33\nDan nakon što je policija usmrtila nenaoružanog Afroamerikanca Altona Sterlinga u Luzijani, dogodilo se još jedno policijsko ubistvo crnca u Minesoti.\nFilanda Kastilja, starog 32 godine, policija je upucala dok je bio u svom automobilu, a njegova majka je saopštila da je u bolnici podlegao povredama, prenose američki mediji.\nKastilj je u automobilu bio sa svojom devojkom Dajmond Rejnolds i njenom četvorogodišnjom ćerkom koja je sedela na zadnjem sedištu vozila, kada ih je policija zaustavila zbog polomljenog zadnjeg svetla na automobilu.\nKako navodi, njen dečko je posegao za novčanikom i u tom trenutku informisao policajca da nosi i vatreno oružje za koje poseduje dozvolu. Policajac se uspaničio i ispalio je četiri metka u Kastilja, dodala je ona.\nNa video snimku vidi se Kastilj u nesvesnom stanju sa ogromnom mrljom krvi na odeći, dok ga policajac vidno uspaničen i dalje drži na nišanu i ponavlja: „Rekao sam mu da ne poseže za tim, rekao sam mu da ispruži ruke…“\nKasnije stiže još policajaca koji odvode Rejnoldsovu i odnose njenu ćerkicu.\nIstraga o ovom slučaju je u toku, prenose mediji.\nProtesti u Minesoti zbog ubistva još jednog Afroamerikanca\nU Minesoti su noćas izbili protesti nakon što je policija usmrtila Afroamerikanca Filanda Kastilja, samo dva dana nakon što su policijske snage u Luizijani, takođe, ubile Afroamerikanca koji je prodavao muzičke diskove ispred prodavnice.\nGnevni demonstranti okupili su se ispred vile guvernera i u blizini mesta na kojem je Kastiljo ubijen, uzvikujući „Nema pravde, nema mira“ i „Policiju treba goniti“, prenosi En-Bi-Si Njuz.\nKastiljo (32), koji je radio kao šef kuhinje u školi u Sent Polu, policija je upucala na semaforu, naočigled njegove devojke i njenog deteta koji su se nalazili sa njim u automobilu.\nPolicajac je upucao Kastilja zato što je mislio da on poseže za oružjem.\nKastiljov ujak i devojka kažu da je on imao kod sebe dozvolu za nošenje vatrenog oružja, ali da nije posegao za oružjem, već za vozačkom dozvolom koju mu je policajac tražio na uvid.


Tržište rada i socijalno preduzetništvo u Srbiji – Danas Conference Center\nHome Arhiva konferencija Tržište rada i socijalno preduzetništvo u Srbiji\nTržište rada i socijalno preduzetništvo u Srbiji\nDirektor Danas Conference Center d.o.o.\nZlatica Zec, zamenik direktora Sektora za finansije PIO fonda\nDa li je podizanje starosne granice za odlazak u penziju rešilo jedan problem, a stvorilo problem stotina hiljada ljudi koji nemaju šanse na tržištu rada? Koji su glavni problemi prilikom zapošljavanja ljudi starijih od 50 godina? Da li država plaćanjem naknade za nezaposlene na drugi način plaća neku vrstu penzije ljudima starijim od 50 godina, koji nemaju uslove za odlazak u penziju?Da li država treba da u procesu sistema javnih nabavki i poreskim olakšicama stimuliše formiranje sektora socijalnog preduzetništva? Da li treba ukinuti postojeća zakonska rešenja u kojima se u realnom sektoru propisuje obavezno zapošljavanje određenog broja osoba sa invaliditetom i umesto toga investirati u formiranje sektora socijalnog preduzetništva? Da li je socijalno preduzetništvo još jedan vid socijalnih davanja ili je jedini realni model intergracije stotina hiljada ljudi u sistem privređivanja u Srbiji?\nU Srbiji milion nezaposlenih i socijalno ugroženih


JK i Ana Nikolić demantuju da su u svađi! – Tračara\nJK i Ana Nikolić demantuju da su u svađi!\nObjavljeno 06. 02. 2015.\nI dalje su u ljubavi (foto: PinkPress)\nNakon naslovne strane magazina Puls na kojoj se navodi da su pevačice Jelena Karleuša i Ana Nikolić u svađi, javnost je ostala u šoku, budući da su dve pevačice već godinama vrlo bliske.\nNavodni razlog svađe je tvit Jelene, koja je svojim koleginicama poželela za Novu godinu da nijedna više ne spava sa biznismenom Ćazimom Osmanijem, zbog čega se Ana, navodno, osetila prozvano i uvređeno.\nU izjavi za Folk portal Karleuša je samo kratko rekla “Sa Anom sam u super odnosima, stvarno ne znam o čemu je reč” dok je sličan odgovor bio i iz Anine PR službe, gde kažu da pisanja nemaju veze sa istinom.\nPovezane temeana nikolić, jelena karleuša\n06. 02. 2015. at 12:43\nNajbolja drugarice, moja zvezdo Danice…\n06. 02. 2015. at 12:44\nJelena u nedostatku slave mora sama da plasira ovakve gluposti,pa je tako u dogovoru sa novinarom pulsa to i pustila,istina je da anu zabole du*e za jelenu\n07. 02. 2015. at 01:24\nova budala se posvadjala sa pola srbije, jedna manje vise.\nTina Ivanović: Odlučila sam da se izborim sa tumorom\nVlada Stanojević suspendovan sa posla?


LUKSUZNA VILA NA PALIĆU - TopTip nekretnine - Agencija za nekretnine\nLUKSUZNA VILA NA PALIĆU\n300 m26.00 ari3.0 Sobe3 GeoTermalno Štampaj\nLokacija: Palić novogradnja Telefonskih linija: 1\nVila na izuzetno lepoj i atraktivnoj lokaciji na Paliću. Sam objekat je kvalitetno izgrađen, a plan i raspored prostorija dobro osmišljen.\nSvaki detalj je pažljivo isplaniran, i korišćeni samo kvalitetni uvozni materijali. Grejanje je podno na toplotne pumpe, a podovi su obloženi kvalitetnom Italijanskom keramikom i granitom.\nVila u svom sastavu ima i spa centar površine 130m2, a odmah pored se nalazi garaža za tri automobila površine 70m2, u kojoj je takođe grejanje na toplotne pumpe.\nSpušteni plafoni, specijalna rasveta, uvozna PVC stolarija, 3 kupatila, džakuzi kada, sauna, bazen, teretana...\nDODATNE POVRŠINE:Garaža, Podrum, Terasa, Dvorište, Bazen


Foto: Screenshot | Dodik: Izgubio sam optimizam da će Savjet ministara brzo biti formiran\nN.N. 02.05.2019 21:43\nDodik je naglasio da je turski predsjednik Redžep Tajip Erdoan odmah na početku razgovora rekao da u BiH treba formirati vlast.\n"Ne želimo da vršimo pritisak ni na koga. Mi iz Republike Srpske nemamo nijedan uslov za formiranje zajedničkih institucija. Veoma smo dobro razumjeli poruku Evrope da se mora formirati vlast, ne samo na zajedničkom nivou, nego i u entitetima, kako bi se kako bi se dalje išlo ka statusu BiH. To je naš prioritet za razliku od Bošnjaka kojima je to MAP", naglasio je Dodik.\n"Tada su nam rekli: riješite pitanje rominga, visokog obrazovanja i formirajte vlast i nikakvog problema neće biti. To Evropa i danas govori. Vjerovao da nakon našeg boravka u Briselu, da je do termina dolaska predstavnika Јohanesa Hana u BiH sasvim dovoljno vremena da se formira Savjet ministara. Kako je taj termin propao, ja više nemam optimizma. Srpska strana nema ni jedan uslov i ako nas pozovu isključivo da formiramo vlast, mi ćemo doći ali više nema potrebe da razgovaramo na tu temu", ističe Dodik.\nNa konstataciju da je nakon sastanka turski predsjednik Redžep Tajip Erdoan rekao da Turska podržava evroatlantske integracije, odnosno put ka NATO-u, Dodik je rekao da je za sada prihvatljiva tek saradnja sa ovim savezom.\n"Mislim da to predsjednik Erdoan razumije jer je to i logično jer je Turska zemlja članica tog saveza i zastupa učlanjenje u NATO. S naše strane postoji problem zbog niza razloga koje smo dosad iznijeli i da ne možemo da prihvatimo institucijalnu vezanost za NATO. Dovoljan je oblik saradnje koji do sada imamo, a ono je vezano za partnerstvo za mir", rekao je Dodik.\n"Kao što je normalno da Bošnjaci i Turska dijele vrijednosti oko NATO-a, sasvim je očekivano da Srbija i Republika Srpska imaju isti stav, a to je vojna neutralnost. Saradnja sa NATO-om da, ali članstvo ne", istakao je Dodik.\n"Narodna skupština republike Sroske je donijela tu odluku i ja se samo ponašam u skladu sa tim. Rekli smo da ne želimo NATO granicu na Drini i da imamo problem sa NATO zbog bombardovanja ovih prostora. Јa kao političar poštujem volju svog naroda i od te volje neću odustati ", dodao je Dodik.\n"Činjenica je da mi nemamo 15.000 tona mesa koje možemo da izvezemo, ali možemo da proizvedemo. Јa ću u okviru Republike Srpske vidjeti koliko ima zaintereovanih za proizvodnju stoke koja bi bila isporučena u kontigentima. I sam predsjednik Erdoan je rekao da Turska želi da sarađuje sa BiH i njenim vlastima po ovom pitanju, a ne da to prepustimo špekulantima i trgovcima koji bi to mogli da upropaste uvozom mesa iz nekih drugih zemalja", kaže Dodik.\nMilorad Dodik Redžep Tajip Erdoan Ankara posjeta Savjet ministara


Pravila o zaštiti privatnosti – Village Naturiste R5 Village Libertine Property, zvanični veb sajt | Apart-hoteli u gradu Kap d'Agd\nOva Izjava o zaštiti privatnosti se odnosi na veb sajt r5village.com koji je u vlasništvu i kojim upravlja objekat Village Naturiste R5 Village Libertine Property. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: r5village.com. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na riadcapdagde@gmail.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na riadcapdagde@gmail.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na riadcapdagde@gmail.com . Takođe, svoja pitanja i nedoumice možete da uputite lokalnim organima za zaštitu podataka.


Objavljeni detalji Sporazuma o Siriji između Rusije i SAD - 22.09.2016, Sputnik Srbija\nSporazum o Siriji između Rusije i SAD podrazumeva da sirijska avijacija ne vodi borbena dejstva u regionima gde vazdušne napade na položaje terorista DAEŠ-a i... 22.09.2016, Sputnik Srbija\n22:42 22.09.2016 (Osveženo: 23:04 22.09.2016)\nKako se navodi, dogovoreno je i da opozicija preduzme sve neophodne mere kako teroristi ne bi ulazili u demilitarizovane zone.\n„Bilo koje kršenje primirja u demilitarizovanim zonama biće analizirano od strane Rusije i SAD. Ukoliko teroristi uspeju da uđu u tu zonu, Rusija i SAD će postupati u skladu sa odlukama zajedničkog koordinacionog centra“, navodi se u tekstu.\n22 Septembar 2016, 10:47\nKada je reč o humanitarnoj pomoći, ona će biti dostavljana u skladu sa uslovima prekida vatre i shodno procedurama UN.\nU Sporazumu je takođe navedeno da Rusija i SAD u bilo kojem trenutku mogu da prestanu da ga primenjuju ukoliko budu smatrali da se neki od uslova ne ispunjava prema planu.\nTakođe, ističe se da prioritet ostaje razdvajanje umerene opozicije od terorista DAEŠ-a i Nusra fronta.\nDodaje se i da će Rusija i SAD preduzeti zajedničke korake kako bi se stabilizovala situacija u Siriji, posebno kada je reč o Alepu.\nPovodom objavljivanja detalja Sporazuma oglasila se i portparolka Ministarstva inostranih poslova Marija Zaharova, koja je potvrdila autentičnost dokumenta, naglasivši da je to samo jedan od pet dokumenata koji su predstavnici Rusije i SAD potpisali 9. septembra.